Cara Buat Lemang Jagung Tanpa Buluh. Memang Special!

“Semalam ada yang minta resepi lemang jagung tanpa buluh ni. Ni saya share resepi nya. Anak Perak di perantauan yang teringin bebenor nak makan lemang jagung tapi tak jumpa orang jual kat KL huhu.”
Bukan senang nak cari lemang, lebih-lebih lagi kalau bukan pada musim perayaan. Nak buat sendiri macam payah pula, nak kena cari buluh dan bakar di luar rumah. Kalau buat yang ‘instant’, rasanya pula yang kurang ‘power’. Nak tahu cara buat lemang tanpa buluh?

Kita bertuah kerana Puan Norashidah bermurah hati untuk berkongsi resepi lemang jagung beliau yang sangat istimewa melalui laman FB beliau, Camca Dan Spatula. Resepi beliau ini menjadi viral sejak dipaparkan awal minggu ini. Sehingga kini, post tersebut telah mencapai lebih 20 ribu ‘shares’ dalam masa 5 hari. Wah, tak sangka ramai sungguh peminat lemang jagung ni ya!

Cara Buat Lemang Jagung Tanpa Buluh, Langkah Demi Langkah
Berikut dikongsikan cara buat lemang jagung tanpa buluh, langkah demi langkah.

Bahan-bahan

500g beras pulut – bilas dan toskan
Setongkol setengah jagung – nak lebih pun boleh
100ml santan pekat – tambah jika nak lagi lemak
400-500ml air

1sudu besar minyak masak

1sudu besar garam

1sudu besar gula

Barang sampingan

Loyang 9inci
Daun pisang – layur atas api

Cara-cara
1. Kukuskan semua bahan
Masukkan semua bahan ke dalam loyang. Hiris keluar isi jagung drpd tongkolnya menggunakan pisau.
Kukus selama 30minit-40minit sehingga pulut masak sekata.
Foto Kredit: Laman FB Camca Dan Spatula
2. Kacau setiap 10 minit
Setiap 10minit buka penutup kukus dan kacaukan pulut supaya masak sekata. Kalau tak kacau nanti ada bahagian yang tak masak.
Foto Kredit: Laman FB Camca Dan Spatula
3. Bentukkan lemang
Bila pulut dah masak, tunggu sehingga pulut menjadi suam sedikit.
Ini rahsia nak bentukkan lemang tanpa buluh. Cari botol plastik mengikut saiz yang anda mahu untuk lemang anda.
Puan Norashidah menggunakan botol air yang telah dipotong bahagian atasnya.
Pegang pulut guna plastik, kalau tak nanti melekit2 tangan.
Ambil pulut, tekan dan penyek-penyekkan dalam botol tadi sampai mampat, supaya lemang tak lerai bila nak potong.
Foto Kredit: Laman FB Camca Dan Spatula
4. Keluarkan lemang
Untuk keluarkan lemang yang sudah mampat, gunakan sudu buat macam dalam gambar, untuk tarik sket lemang daripada dinding botol.
Kemudian ketuk-ketuk sedikit botol bagi lemang keluar.
Jangan risau, ia tentu boleh keluar sebab ada minyak dan santan yang menjadikannya licin.
Buat masa pulut masih suam. Kalau dah sejuk pulut akan melekat, takut susah nak keluar.
Foto Kredit: Laman FB Camca Dan Spatula
Nak lagi mudah, gunting potong hujung botol tu biar berlubang pada kedua-dua belah. Jadi, boleh tolak saja lemang daripada satu sisi untuk dikeluarkan nanti.
Ataupun, gulung daun pisang dan masukkan ke dalam botol, macam orang buat lemang buluh, lepas tu mampatkan pulut. Tarik lemang keluar dengan menarik keluar daun pisangnya sekali. Senang cerita!
Foto Kredit: Laman FB Camca Dan Spatula
5. Gulungkan dengan daun pisang
Gulungkan guna daun pisang dan kemaskan hujungnya mengikut kreativiti masing-masing.
Cantik mampat jadinya. / Foto Kredit: Laman FB Camca Dan Spatula
Kalau rajin ikatkan kedua-dua hujung daun pisang tu dengan tali. Jadi kemas.
Foto Kredit: Laman FB Camca Dan Spatula
Atau potongkan saja mengikut panjang lemang anda.
Foto Kredit: Laman FB Camca Dan Spatula
6. Kukus semula
Susun dalam pengukus dan kukus semula sekejap dalam 10-15 minit. Kalau nak lemang ada rasa garing-garing sedikit bolehlah dibakar sekejap dalam oven.
Tapi jangan bakar terlalu lama hingga hangus daun pisangnya.
“Besar-besar saiz lemang aku ni haa sebab guna botol besar. Korang guna lah botol kecik sket bagi saiz dia comel sket,” gurau Puan Norashidah.
Foto Kredit: Laman FB Camca Dan Spatula
7. Siap!
Dah siap kukus, potong dan makanlah.
“Sedap lemang dengan lemak manis jagung. Anak-anak ratah gitu je makan.
Ni makan dengan rendang ayam mak mertuaku huhu.”
Foto Kredit: Laman FB Camca Dan Spatula
Menyelerakan!
Rupanya mudah saja cara buat lemang begini, tapi tetap nampak menggiurkan. Tentu harum baunya apabila digulung dengan daun pisang.
Rasa tradisional masih ada, itu yang mahal.
Selain lemang jagung, anda juga boleh  membuat lemang biasa atau lemang pulut hitam dengan menggunakan teknik ini. Tentu tak kurang sedapnya!
Semoga perkongsian ini bermanfaat buat anda semua.

*Kepada yang rindukan makanan dan pencuci mulut tradisi atau untuk jamuan majlis2 seperti kek batik, brownies, apam polkadot dan biskut raya, boleh layari facebook Camca Dan Spatula atau hubungi 0193325251.


Cara Buat Lemang Moden 2020 Hanya Guna Air Fryer, Pulut Tetap Lembut & Lemak!

Nampaknya kali ini ramai dalam kalangan kita yang tidak dapat pulang ke kampung sempena menyambut Syawal. Tiada sesi membakar lemang di halaman kampung bersama sanak-saudara. Tetapi, selari dengan kehidupan moden 2020 ramai juga dalam kalangan kita yang telah mencuba pelbagai kaedah untuk memastikan juadah lemang tetap ada ketika Hari Raya. Kali ini, anda mungkin boleh cuba buat lemang menggunakan air fryer sahaja tanpa perlu bakar di luar rumah. Lebih mudah dan tiada asap ‘mengganggu jiran’ anda masih boleh rasa suasana raya walaupun hanya di rumah sendiri.
LEMANG AIR FRYER
1. Siang-siang kena potong buluh berpeluh husband kata…air fryer saya 2.4liter muat untuk 10 batang buluh saiz sederhana. Tinggi dia 4 1/2 inci tanpa guna basket.. jadi ukur 1/2inci untuk tapak 4inci untuk bahagian atas…nak bersihkan buluh pakai kain bersih je lap kan.

2. Pulut tu saya guna 1/2kg rendam 6 jam dengan air biasa.. lepas basuh bersih tos kan then bole mula bancuh santan dia..santan pekat guna sebiji kelapa kemudian tambah 1 liter air.. buh garam n ajinamoto sesiap.. Ayah saya cakap rasa santan tu mesti mcm air laut baru masuk pulut.. rendamkan 1jam lagi.

3. Dah cukup 1jam bole masukkan pulut 3/4 ke dalam buluh (jangan lupa hentakkan bagi mampat sikit).. Selebihnya masukkan santan sampai penuh..tengah tu saya letakkan mangkuk supaya buluh x jatuh sbb x guna basket kan.

4. Ni first batch masa masak..saya guna suhu 150′ 25 minit.. nak cek masak ke tidak saya guna ‘cake tester’..ada rasa berderap masa cucuk maksudnya tak full masak tengah dia jadi saya tambah lagi 10min.. Alhamdulillah cun je masak pulut tu.

5. Alhamdulillah… pulut masak cun dan berminyak, x melekat senang je keluarkan dari buluh.. jadi buluh bole repeat guna lagi.. yang penting balut dengan kain basah bagi tahan lama hayat buluh tu..

6. Pulut lembut, lemak dan cukup rasa.. gu pulak dengan rendang ayam resepi Dato Rizalman.. uisyyy.. Terima kasih ayah, sampai jadi lemang anak ayah buat.. tapi kalau dapat balik raya boleh lah buat untuk ayah rasa lemang bakar versi moden ni.

Sumber: Nor Nisrin


Cara Buat Lemon Madu Homemade, Bagus Untuk Antibodi!

Menguatkan antibodi semasa musim wabak ini adalah perkara penting untuk kita lakukan. Mana tidaknya, bukan semua dalam kalangan kita yang boleh terus kekal berada di rumah, ada yang perlu keluar mencari rezeki dan terdedah kepada penyakit. Selain mengambil ubat-ubatan klinikal, amalan makanan secara semulajadi juga boleh dititikberatkan. Salah satunya adalah dengan mengamalkan lemon madu. Jom kita cuba cara buat lemon madu homemade, senang je!
Baca juga: Pakar Kongsi 11 Khasiat Habbatus Sauda & Cara Pilih Dengan Betul

CARA BUAT LEMON MADU HOMEMADE

BAHAN-BAHAN
-Lemon dalam 4 biji

-Gula batu 1 paket

-Periuk nasi (masak dalam rice cooker mudah)
CARA-CARA
1.Cuci lemon dengan garam.

2. Lepastu potong nipis-nipis. Susun dalam periuk
3.Tabur gula batu selapis-selapis, sampai habis lemon. Tekan cooking biar sampai dia naik warm sendiri.

4.Dah color tukar perang dan agak kering baru tutup. TANPA air ye kawan-kawan.
5.Dah sejuk boleh simpan dalam botol & peti ais. Bahagian biasa sahaja, nak minum ambil dalam 3-4 keping+cengkih sikit, letak air panas…rasa agak payau sikit tapi itu la ubat paling mujarab.

Sesuai untuk antibodi kita…3x seminggu dah cukup untuk minum ni….kita ikhtiar selebihnya Allah yang tentukan…maaf kalau salah apa yang saya share…saya ambik dari group tiktok…moga bermafaat untuk anda semua.

Sumber: Norhaniza Kamaruddin


Cara Buat Lilin Emergency Guna 4 Bahan, Memang Penyelamat!

Berikutan melandanya bencana banjir yang teruk di beberapa buah negeri baru-baru ini, kita dapat menyaksikan betapa bersatu-padunya rakyat Malaysia dalam menolong antara satu sama lain.
Bukan itu sahaja, kita juga dapat melihat beberapa kreativiti yang dikongsikan ramai untuk membantu anda yang berada dalam kecemasan terutama sekali banjir. Salah satunya adalah dengan membuat lilin ’emergency’ guna 4 bahan je.

Baca juga: Cara Mudah & Laju Buang Air Banjir Dalam Rumah. Guna 4 Alat Sahaja!
CARA BUAT LILIN EMERGENCY GUNA 4 BAHAN
Guna 4 bahan untuk nyalakan api in case dekat rumah takde lilin. Semoga bermanfaat. Share biar ramai lagi tahu..

BAHAN-BAHAN YANG DIGUNAKAN:

-Beras (takda pun tak apa tapi ni untuk bagi tahan lama)
-Minyak masak

-Tisu @ perca kain
-Lighter

Video penuh:

View this post on Instagram

A post shared by Ika Radiusite (@ikaradiusite)

Sumber: Instagram @ikaradiusite

Teruskan Membaca

Related Items:cara buat lilin, lilin emergency

Recommended for you

Alamak Elektrik Terputus Pulak! Bertenang, Ini 4 Cara Buat Pelita, Boleh Tahan Sampai Pagi!


Cara Buat Link Whatsapp Untuk Direct Message. Dah Tak Payah Save & Add Nombor

Kalau korang perasan, dah ramai kawan-kawan kita atau online seller yang letak link Whatsapp untuk memudahkan kita terus direct message mereka.
Bila kita tekan link tu, terus redirect masuk Whatsapp tanpa perlu kita susah-susah nak save nombor, add dalam list semua.

Memang sangat memudahkan dan dah tentu kita sebagai pembeli pun lagi suka cara yang mudah macam ni.

Bagi yang belum tahu macam mana nak buat link Whatsapp tu, di sini kami kongsikan caranya yang sangat simple.

Yang belum cuba bolehlah cuba.
Yang penting, semuanya FREE, tak perlu bayar apa-apa.
Jom tengok caranya di bawah ni.
Cara Buat Link Whatsapp Untuk Direct Message
Cara Pertama
Untuk cara pertama copy and paste je ayat yang kat bawah ni.
http://www.wasap.my/60124455678
Hanya perlu masukkan nombor telefon kita dekat hujung sekali tu.
NOTA: Jangan lupa masukkan kod nombor 6 dekat awal sekali tu. Kalau tak, link tu tak jadi!
Dan kita juga boleh tambah sikit ayat dekat belakang tu supaya kita boleh tahu dari mana orang yang mesej dapat nombor telefon kita tu.
Caranya, edit nombor telefon dan tambah ayat seperti kat bawah ni.
http://www.wasap.my/60124455678/nakOrderKek
Lepas tu bolehlah kita paste dekat FB atau IG atau mana-manalah yang kita nak buat iklan. Ia akan jadi live link dan mesej tu terus sampai ke kita.
Nak lawa sikit tekan butang pangkah tu.

Kalau nak test tengok jadi ke tak, kita try tekan dekat link tu.
Nanti ia akan redirect terus ke Whatsapp kita, macam kat bawah ni.

Kalau nampak gambar profil kita kat atas tu, kira dah jadilah!
Cara Kedua
Untuk cara buat link Whatsapp yang kedua ni, kita boleh letak link tanpa mendedahkan nombor telefon.
Kut-kutlah kita takut letak nombor phone nanti kena call dengan scammer ke apa kan.
So, bolehlah kita guna bitly.com. Laman web ni sebenarnya untuk singkatkan link website.
Nak buatnya senang je dan tak payah daftar pun.
Caranya cuma perlu copy link Whatsapp yang kita dah edit no phone kita tu (Cara Pertama) dan paste dekat ruang yang disediakan.
Lepas tu tekan butang ‘SHORTEN’ untuk dapatkan URL yang dah disingkatkan.

Contoh link http://www.wasap.my/60124455678 yang saya dah singkatkan tadi dapat macam ni https://bit.ly/2JpxF6z
Kalau ok, kita proceed dan klik ‘COPY’.
Lepas tu paste je dalam iklan kita di FB, IG, Telegram atau mana-manalah nanti.
Siap.
Mudah Kan?
Jadi lepas ni kalau beriklan bolehlah kita mudahkan orang yang beli atau tanya apa-apa melalui Whatsapp tanpa perlu diorang save dan add nombor kita dalam handphone diorang.
Bila customer rasa mudah nak approach kita, diorang pun rasa ringan tangan nak beli produk yang diiklankan.
Yelah, kalau leceh tu kadang-kadang kita skip dulu iklan tu walaupun menarik. Lepas tu skrol lagi… Last-last lupa dan tak jadi beli. Kan dah rugi.
Jadi, kalau korang dah cuba dan berjaya, apa kata kita SHARE cara simple ni supaya lebih ramai dapat manfaat dan dapat memudahkan pembeli.
Terima kasih!
Baca juga: Cara Semak Baki & Keluarkan Duit Tabung Haji Di Mesin ATM (Maybank, CIMB, Bank Rakyat & Bank Islam)
Baca juga: Senang Nak Semak Baki & Transfer Duit. Ini Cara Daftar Akaun Tabung Haji Online Guna THiJARI


Cara Menyediakan Makanan Bayi Berkhasiat Untuk Ibu Yang Super Sibuk

Dimasak dengan kasih sayang
 Dizikirkan supaya menjadi anak hebat, soleh, taat pada Allah dan ibu bapa
Mari ketepikan bijirin segera
 Untuk ibu yang sibuk
Makanan bayi berkhasiat boleh disimpan dalam ‘freezer’
Kalau nak makan, panaskan saja
 Tadaaaa…
Inilah perkongsian daripada Puan Nor Dahlia, seorang ibu yang sangat sibuk! Samalah macam ramai lagi ibu di Malaysia dan di seluruh dunia. Namun, kesibukan tidak membataskannya daripada menyediakan makanan bayi berkhasiat untuk anak kesayangannya.

Makanan bayi berkhasiat ini turut sesuai untuk dihantar kepada pengasuh kerana ia hanya perlu ditambah air panas atau di masak atas api selama sekitar 4-5 minit.
1. Resepi Puree Buah-buahan Dan Sayuran Beku
i) Lenyekkan buah-buahan mengikut kombinasi pilihan anda. Kalau sayuran yang keras seperti lobak merah, rebuskan atau stim terlebih dahulu. Gunakan pengisar untuk memudahkan kerja.

ii) Kemudian, isikan dalam bekas ais seperti dalam gambar. Lebih elok cari yang berpenutup atau tutupkan dengan plastik bersih semasa disimpan dalam ‘freezer’.
iii) Apabila ingin digunakan, puree akan dibiarkan cair sendiri terlebih dahulu. Contohnya, jika bayi akan makan jam 12 tengahari, jam 9 pagi ia akan dikeluarkan dari ‘freezer’.
iv) Kemudian, panaskan apabila menjelang waktu makan. Letakkan puree dalam mangkuk atau bekas bebas BPA. Rendamkan dalam air panas selama sekitar 4 minit, bergantung kepada kuantiti.
Tips:
*Puree beku tahan disimpan sehingga 3-4 bulan.
*Puan Dahlia mencadangkan agar ia disimpan dalam bentuk kiub supaya senang dianggarkan jumlah yang diberi untuk bayi setiap kali makan.
*Puree yang telah dibekukan tidak elok dicairkan dan dibekukan semula banyak kali.

2. Resepi Bubur Bayi Sihat & Ekspres
Bijirin nasi ini sesuai utk bayi berumur umur 7-9 bulan. Cara ini memudahkan anda untuk buat bubur anak, seakan-akan bijirin segera yang dibeli dalam tin di pasaraya. Yang bezanya, tiada pengawet dan bahan perasa. Semuanya bahan segar dan semulajadi yang diyakini!
Dengan menggantikan beras perang daripada beras biasa, ia dapat menyumbang kepada kesihatan daripada pelbagai segi. Bagi bayi pula, ia menjadi makanan ruji yang amat baik dan sumber karbohidrat yang sihat kerana mengandungi nutrien yang baik seperti vitamin B, fosforus, selenium, potasium dan magnesium.
Cara buat bijirin menggunakan beras perang

Cara Menyediakan:
1) Basuh beras perang sehingga bersih. Rendamkan selama 24 jam pada suhu bilik. Tukar air setiap setengah jam untuk mengelakkan beras jadi masam.
Sebelum tidur, tukar air rendaman sebelum dimasukkan dalam peti ais.
2) Keesokan harinya, tos kan air. Tunggu 3 jam sebelum disangai (goreng tanpa minyak).
3) Sangaikan sehingga beras menjadi perang pekat sedikit berbanding warna asal. Kisar dalam ‘blender’ sampai halus.
Untuk bayi 7 bulan, mulakan dengan tekstur yang halus. Apabila masuk 9 bulan, bolehlah biasakan dengan tekstur yang lebih kasar.
4) Ayakkan macam ayak tepung.
5) Simpankan dalam peti ais sebelum digunakan.

3. Resepi Bubur Bijirin Oat
Kalau nak tukar selera, bolehlah buat bubur bijirin oat pula. Kadang-kadang bosan juga kalau asyik makan nasi, kan?
Bubur bijirin oat pun boleh dibuat sendiri di rumah. Seakan-akan ‘nestum’, tetapi ini versi organik dan tiada pengawet. Sumber yang segar dan lebih berkhasiat, lebih-lebih lagi kalau anda menggunakan oat daripada sumber organik. Oat organik ini boleh dibeli di pasaraya, cubalah cari di bahagian bijirin, selalunya akan ada oat organik.
Bagi orang dewasa, oat ini memang dianjurkan kerana ia membantu menurunkan paras kolesterol. Tetapi, bagi bayi, ia adalah sumber serat yang baik, meningkatkan sistem imun badan, dan bagus untuk kesihatan jantung. Jadi, kalau sembelit, bolehlah cuba berikan bayi makan oat.
Bahan-bahan

Organic rolled oat (jangan guna yang instant)
Lemon
Tepung gandum
Air masak
*Nisbah bahan: Satu cawan oat + satu sudu tepung + sesudu lemon + satu cawan air

Cara Menyediakan
1. Rendam semua bahan selama minimum 12 jam (Suhu bilik pun boleh, tapi lebih elok kalau dibiar dalam peti sejuk.)
2. Toskan selama 12 jam (Memang lama sebab oat menyerap air. Jadi, agak lama untuk biarkan oat betul-betul kering untuk proses sangai.)
3. Goreng tanpa minyak sehingga oat betul-betul kering. (Proses ini juga mengambil masa yang agak lama.)
4. Apabila sejuk, kisarkan menggunakan ‘blender’.
5. Ayak mcm ayak tepung.
6. Siap! Cuma tambahkan air panas kalau anda ingin menggunakannya nanti. Mudah kan?
*Nota kaki:
Rendam dgn lemon and tepung tujuannya utk keluarkan khasiat. Jadi, tak perlu bilaskan.
Lepas rendam terus tos begitu saja.

Hanya perlu tambahkan air panas dan sedikit perasa seperti buah-buahan segar yang dilenyek.
Makanan Bayi Berkhasiat Juga Mudah Dibawa ‘Travel’
Mudah, bukan? Anda boleh lakukan kedua-dua penyediaan ini pada hujung minggu.
Dalam hari minggu, anda cuma perlu panaskan sahaja dan tambahkan perasa yang anda inginkan. Senang dibawa ke pengasuh, cukup memudahkan bagi anda yang perlu ‘travel’.

*Nak tahu bagaimana cara buat stok ayam dan stok ikan bilis yang berkhasiat dan bebas MSG? Ikuti pautannya di sini : Cara Buat Stok Ayam & Bilis Berkhasiat Untuk Bubur Bayi
**Bagi ibu-ibu yang ‘super-duper’ sibuk dan masih inginkan makanan terbaik boleh dapat kan produk2 makanan bayi seawal 6 bulan dari Izliyah Baby Food di talian 0108953164.


Cara Buat Marshmallow Sendiri Di Rumah, Bahan Digunakan Pun Sihat-Sihat!

Marshmallow terkenal dengan tekstur yang lembut dan mempunyai pelbagai bentuk-bentuk yang comel serta warna yang menarik sekaligus telah menjadi kegemaran kanak-kanak mahupun orang dewasa. Selalunya marshmallow ini boleh dimakan begitu sahaja akan tetapi selepas membuat olahan, ia menjadi lebih menarik dan sedap. Contohnya dicelup dengan coklat.
Walaupun mudah untuk mendapatkan marshmallow di pasaran, tetapi sebagai seorang ibu pastinya ingin membuat sendiri setiap makanan yang digemari oleh anak-anak. Orang kata, itulah penangan ‘air tangan seorang ibu’.

Baca juga: 4 Fakta Penting Yang Ibu Bapa Kena Tahu Untuk Bantu Anak Jaga Gigi Susu
MARSHMALLOW PALING TAK SANGKA BOLEH BUAT SENDIRI

Takut betul nak try tau. Takut tak menjadi sebenarnya dan takut memberi harapan palsu pada anak-anak. Tapi buat jugaklah. Belum cuba belum tahu kan. Dan tak sangka menjadi dengan jayanya. Anak-anak pun terkejut boleh buat marshmallow sendiri haaa.

Bahan-bahan:

Raw cane suger
Air
Gelatin halal
Vanila extract
Tepung jagung

Mula-mula kisar tepung jagung dan gula 10 saat. Lalu ketepikan sebentar untuk salutan yang terakhir nanti.

Kemudian masukkan gula, kisar pulak 5 saat je. Pastikan sehingga halus mulus tau hasil kisaran kalau tak halus tambah masa lagi. Tapi jangan terlalu lama.

Selepas itu, tambah air, dan masak jap 15 minit. Tinggal je.

Kemudian masukkan gelatin dan vanilla extract, dan masak lagi 2 minit. Pun tinggal je.

Akhir sekali, kentalkan adunan marshmallow selama 7 minit.

Dah siap semua ni, masukkan dalam chiller, tunggu keras sikit. Siap sedia untuk dipotong dan bedakkan dengan gula dan tepung jagung yang telah dikisar tadi.
Dah boleh makan yeayyy! Tapi, tetap tak boleh selalu buat tau sebab tak nak anak biasa sangat dengan gula kan.
Marshmallow bukan untuk makanan harian yang pasti. Cuma sekadar untuk anak rasa dan boleh buat dengan pilihan yang lebih baik kat rumah.
Sumber: Facebook Mazliana Mazlan


Senangnya Buat Mee Sendiri Walaupun Tak Ada Mesin. Sedap, Bebas Pengawet & Pewarna Tiruan

Ada masa-masa tertentu, tekak rasa teringin sangat nak makan mee. Tapi bila periksa barang dapur, memang tak ada langsung mee. Nak keluar ke kedai pula malas. Jadi, apa nak buat?
Inilah masanya untuk anda cuba membuat mee sendiri. Walaupun tak ada mesin khas, sebenarnya anda boleh membuat mee sendiri di rumah. Tak susah pun rupanya!

Kami kongsikan cara buat mee homemade hasil resepi asal Puan Fahrini Marsyaley. Langkahnya amat mudah dengan hanya menggunakan bahan-bahan yang biasanya memang ada di rumah.
Mari ikuti perkongsian beliau selengkapnya.

Cara Buat Mee Tanpa Menggunakan Mesin
Mee ’emergency’ ini saya buat, sebab nak makan sangat. Tapi, gara-gara tak ada mee langsung di rumah dan malas pula nak keluar pekan, saya pun cuba Google resepinya. Kebetulan semua bahan dah ada di dapur.

Tiba-tiba dapat idea dari langit. Jadi, apa lagi. Beraksilah saya walaupun saya tak ada mesin membuat mee. Saya canai doh pakai kayu pencanai, potong halus-halus pakai pisau, rebus dan tadaa siap mee goreng saya. Licin pula tu. Sedap, satu famili suka. Mee yang terhasil ala-ala kuey teow. Yang paling best, ianya buatan sendiri dan tak menggunakan sebarang bahan pengawet, pewarna, atau MSG. Pewarna cuma guna kunyit saja.
Ini saya senaraikan bahan dan langkah-langkah membuatnya.
Bahan-bahan
*untuk hidangan 2-4 orang

250gm tepung gandum
secubit garam
1 biji telur ayam
50ml air (tapi saya lebihkan sedikit sukatan supaya doh dapat di uli dengan baik)
1 sudu teh serbuk kunyit

Cara-cara
1. Gaulkan Bahan
Pertama sekali, gaulkan semua bahan sampai menjadi doh dan tak melekat di tangan.
2. Bahagi Doh Kepada Bahagian Kecil
Seterusnya, potong doh kepada 4-5 bahagian.
3. Canaikan
Kemudian, canaikan satu-satu hingga nipis. Bila dah puas hati, potong halus-halus guna dengan menggunakan pisau.

Begini hasilnya.

4. Rebus
Pastikan air rebusan mendidih baru masukkan mee ke dalam air. Rebus dalam jangka masa seminit dua saja. Jangan terlalu lama ya, nanti mee jadi lembik.
Angkat dan toskan cepat-cepat di bawah aliran air paip sejuk supaya memberhentikan mee daripada terlebih masak.
Ulangi proses ini hingga doh habis.

5. Goreng Seperti Biasa
Bila dah ada mee, bolehlah sediakan bahan untuk menggoreng mee seperti biasa.
Letak bawang, ayam, telur, sawi, atau apa-apa saja yang ingin diolah mengikut menu pilihan.
Bila dah masak, beginilah kejadiannya. Nampak sedap tak?

Mee Homemade Lebih Sihat Dan Sedap!
Bagi yang ada mesin membuat mee lagi senang. Masukkan saja ke dalam mesin. Memang cantiklah nanti kejadiannya. Oleh kerana saya tak ada mesinnya, sebab itulah saya cari idea ini. Alhamdulillah menjadi juga.
Terima kasih sahabat semua yang sudi membaca perkongsian saya. Alhamdulillah dapat share ilmu baru dengan anda semua.
Selamat mencuba!

*Perkongsian cara buat mee homemade ini adalah oleh Puan Fahrini Marsyaley yang pertama kali dikongsikan melalui group Facebook Masak Apa Hari Ni (MAHN). Ia disunting dan diterbitkan semula dengan kebenaran beliau.


Cara Buat Milo Ais ‘Mengigau’ Padu Lemak Berkrim Guna Milo Australia, Rasa Beza!

Siapa yang tidak kenal dengan minuman milo ais bukan? Pergi sahaja kemana-mana pun minuman ini pasti menjadi pilihan pelbagai generasi tidak kira tua dan muda. Tapi kenapa bila kita nak bancuh milo ais ini di rumah pasti akan rasa lain dari di kedai. Adakah jenis milo yang digunakan berbeza?
Oleh itu, ini perkongsian cara nak buat milo ais padu lemak berkrim menggunakan milo Australia. Rupanya ada kelainannya!

Baca juga: Cara Bancuh Teh Ais, Kopi Ais, Milo Ais & Nescafe Ais Paling Kaw!
CARA BUAT MILO AIS ‘MENGIGAU’ PADU LEMAK BERKRIM

‘RESEPI YANG DIPERBAHARUI’

MILO- Satu produk berasaskan koko yang tidak perlu diperkenalkan lagi. Kita semua membesar bersamanya sehingga kan ada yang terlebih ‘besar’ seperti saya sekarang. He..he.. Tentu ramai yang setuju kalau saya katakan MILO yang kita rasa sekarang, jauh berubah rasanya dengan yang dahulu. Tidak lemak dan kurang ‘kick’, hanya terasa manisnya yang lebih. Apa sebenarnya yang telah berlaku ? Kita tentu sering terlihat perkataan ini dalam produk makanan.
Ramai yang salah anggap bila sesuatu resepi itu diperbaharui, rasa dan kualitinya akan ditingkatkan. Sebenarnya ia adalah istilah untuk ubahsuai resepi bagi mengantikan sesuatu bahan kepada yang lebih murah demi mengimbang kos yang semakin meningkat tetapi mengekalkan harga jualan.
Sudahnya, susu tepung digantikan dengan serbuk krimer bukan tenusu (lemak kelapa sawit). Serbuk koko dikurangkan dan di gantikan dengan koko yang kurang berkualiti atau perisa koko sahaja. Semua ini berkait rapat dengan harga pasaran, persaingan dan kuasa membeli. Untuk merasai nikmat MILO seperti dahulu, kita boleh cuba dapatkan Milo dalan tin yang dikeluarkan di Australia tetapi harganya agak premium lah. Untuk berat 1 kg, biasanya harga dalam RM45 – RM50, jauh berbanding yang dikeluarkan di Malaysia cuma RM15 untuk 1.5 kg.
Apa bezanya?

Milo Australia lebih ‘Creamy’ atau bersusu kerana diperbuat dari susu lembu asli berbanding Milo Malaysia yang lebih manis dan menggunakan serbuk krimer sahaja. Apa-apa pun terpulang kepada citarasa dan selera masing-masing. Dua-dua ada kelebihan dan pengemarnya kerana sedap itu sangat subjektif. Jika suka yang manis dan berkoko, boleh pilih Milo Malaysia. Pastinya lebih murah. Bagi yang suka lebih berlemak dan bersusu, minum lah Milo Australia tetapi perlu bayar lebih. Tidak perlu kita berbalah kerana kita bebas memilih apa yang kita mahukan.
Di sini saya kongsikan resepi MILO AIS MENGIGAU yang padu lemak berkrim kegemaran anak-anak saya. Untuk 6 hidangan.

-12 sudu Serbuk Milo Australia
-2. gelas. Air Panas
-250 ml Susu Kotak Penuh Krim
-6 sudu Susu Pekat Manis
-4 gelas Kiub Ais
1. Masukkan Milo dan air panas ke dalam blender – kisar selama 15 saat. * Proses mengisar ini akan menjadikan serbuk milo lebih ‘homogeneous’ atau sebati.

2. Masukkan susu kotak dan susu pekat manis – kisar lagi 15 saat. * Boleh juga diletakkan 1/3 camca kecil Nescafe untuk kelainan rasa.

3. Masukkan ais dan biarkan sebentar.

4. Rasanya lebih ‘sempurna’ selepas 5 – 10 minit.

Rasa sekali, pasti terbawa ke mimpi.
Sumber: Chef Amer – The Chocolatier. Seorang pembuat coklat dan air berkoko.


Resepi Mini Brownies Yang Tersangat Mudah. ‘Crunchy’ Di Luar, ‘Moist’ Di Dalam

Tengok saja pada gambar dan tajuknya, mesti dah ramai yang terliur. Selain dihidangkan sebagai menu istimewa pencuci mulut di rumah, mini brownies sangat sesuai untuk dijadikan goodies atau buah tangan di mana-mana majlis.
Menariknya, cara membuat brownies biasanya lebih mudah berbanding kek. Tak payah guna mixer, tak perlu blender. Hanya perlu gaulkan bahan-bahan saja. Berikut adalah perkongsian resepi mini brownies coklat istimewa oleh Puan Nurul Amirah Azman.

Resepi Mini Brownies Yang ‘Crunchy’ Di Luar, ‘Moist’ Di Dalam
Berikut adalah bahan-bahan yang diperlukan.
Bahan-bahan :
Bahan A

110g tepung kek (saya pakai tepung superfine)
3 sudu serbuk dark cocoa

Bahan B

3 biji telur
150g gula perang
1 sudu esen vanila

Bahan C

450g coklat masakan (saya guna coklat Beryl’s)
150g butter (saya pakai Buttercup)

Cara-cara :
1. Ayak Bahan A
Pertama sekali, ayakkan bahan A. Kemudian, ketepikan.
2. Pukul Bahan B
Di dalam bekas lain, pukul bahan B sehingga kembang.
3. Cairkan Bahan C
Seterusnya ambil satu lagi bekas dan cairkan bahan C dengan menggunakan teknik double boil.
4. Campurkan Bahan C dan B
Sekarang, campurkan bahan C ke dalam bahan B dan gaul secara perlahan-lahan.
Tips : Pastikan bahan C masih dalam keadaan panas semasa dicampurkan ke dalam bahan B. Tujuannya adalah untuk menghasilkan kedutan yang cantik.
5. Masukkan Bahan A
Bila bahan B dan C dan sebati, masukkan pula bahan A ke dalam campuran tersebut.
Masukkan sedikit demi sedikit dan gaulkan sampai sebati.
6. Panaskan Oven
Sementara itu, panaskan oven pada suhu 190 celcius dalam 5 minit sebelum mula membakar.
7. Cara Membakar
Nak bakar mini brownies ini sebenarnya ada caranya. Saya gunakan paper cup yang saiznya lebih kurang sebesar tapak tangan. Bukan saiz kuih raya, tapi kecil sedikit daripada cupcake.
Semasa menuang adunan ke dalam paper cup, jangan penuh sangat. Tinggalkan suku daripada paper cup.
Selepas oven dah panas, masukkan ke dalam oven pada suhu 190 celsius selama 10 minit. Bila dah bunyi ting, turunkan suhu kepada 160 celsius selama 30 minit. Tujuannya adalah untuk menghasilkan kedutan yang cantik dan merekah-rekah.
Bila brownies dah masak, matikan oven dan biarkan dulu brownies duduk dalam oven sekitar 10-15 minit. Biarkan ia ‘berehat’ dan menghasilkan kedut-kedut cantik!

Siap!
Akhir sekali, boleh hiaskan mini brownies anda mengikut kreativiti masing-masing. Terpulanglah nak sapu coklat Nutella, parutan keju, kekacang, sos karamel, atau apa saja. Ini contoh yang saya buat.

Teksturnya di dalamnya memang terbaik – rangup di luar, lembap di dalam. Memang terangkat! Nak makan begitu saja pun dah cukup sedap sebenarnya.

Tak susah kan? Semoga dengan perkongsian dan tips ini, lebih ramai dapat menghasilkan sendiri mini brownies di rumah. Bahan yang diperlukan pun tak banyak. Boleh buat pada hujung minggu. Anak-anak mesti suka!

*Resepi mini brownies ini disumbangkan oleh Puan Nurul Amirah Azman. Untuk sebarang pertanyaan lanjut, boleh rujuk post asal beliau di SINI.


Cara Buat Mushroom Seasoning, Guna Tiga Bahan Je Dah Siap!

Penambah rasa dalam makanan sering digunakan dalam masakan. Bukan itu sahaja, makanan anak-anak juga perlu ditambah rasa supaya sedap dimakan dan berselera. Namun, bukan semua jenis penambah rasa makanan boleh digunakan untuk anak-anak, dan salah satu jenis penambah rasa yang boleh adalah mushroom seasoning.
Sebenarnya boleh sendiri sahaja mushroom seasoning ini dan lebih sihat. Hanya perlukan tiga bahan sahaja dah siap!

Baca juga: Tiga Syarat Nak Pilih Jenis Slice Cheese Untuk Anak, Jangan Salah Pilih!
CARA BUAT MUSHROOM SEASONING, SEKALI BLEND DAH HALUS!
Pertama kali buat Mushroom Seasoning. Sangat senang rupanya. Bakar 20min dalam oven/airfryer then, blend 1 min dengan TM6. Terus jadi serbuk halus.

Bahan yang guna cuma

-100g Dried Mushroom
-50g Garam
-50g Gula.
1.Sediakan cendawan kering. Cendawan boleh dibasuh terlebih dahulu dan lap sehingga kering.

2.Masukkan garam dan gula.

3.Kemudian, masukkan cendawan kering tersebut.

4. Dan blend sahaja! Halus!

Siap!

Sumber: Nawal Yasmin Mat Noh


Cara Buat Mushroom Soup Berkrim ‘Viral’ Yang Enak Dimakan Ketika Cuaca Sejuk!

“Cuaca sejuk ni sesuai makan apa eh? Rasa macam nak makan mushroom soup yang pekat tu..”
Sup cendawan atau mushroom soup merupakan antara juadah yang mendapat tempat di hati ramai. Mushroom soup ini juga sangat sesuai dimakan dan dihirup tidak kira masa. Tambah pula apabila negara kita sedang mengalami cuaca dan suhu yang sejuk ini, lagi bertambah sesuai jika dihidangkan sup cendawan yang pekat dan panas kepada seisi keluarga!

foodandnutrition.org
Jom kita cuba resipi mushroom soup yang viral ini!

Bahan bahan
www.facebook.com/umisuhanna.umi

(A)
4 cendawan butang (hiris)
4 cendawan shiitake (hiris)
10 cawan air rebusan ayam
(Kak Ana takde ayam hari ni so gantikan dengan air putih + 3 kiub ayam maggi)
1/2 bawang holland (hiris)
1 ulas bawang merah (hiris)
1 batang celery (hiris)
1 helai daun bay
1/2 cawan susu sejat penuh krim atau krim masakan. (Anggaran 100ml)
Sedikit garam dan Sedikit perahan limau nipis
50gm butter untuk menumis
http://thepioneerwoman.com/
(B)
4 cendawan butang (hiris nipis untuk tambah rasa chunky dalam sup)
Sedikit daun saderi untuk hiasan
Bahan pemekat, untuk pekat kan sup
50 gm butter
100 tepung gandum
1. Panaskan butter dengan api sederhana, masuk kan tepung.
2. Kacau hingga sebati. Ketepikan.
Cara membuat sup cendawan berkrim

1. Panaskan butter kemudian tumis bawang merah, bawang holland, celery dan kacau hingga naik bau.
2. Masukkan kesemua cendawan yang dihiris bahagian (A), daun bay dan masukkan air serta kiub ayam.
3. Biar dia mendidih dan renehkan lebih kurang 15 minit.
4. Masukkan susu sejat atau krim masakan dan bahan pemekat sup.
5. Kacau sebati. Tutup api dan biarkan suam sedikit.
6. Masukkan ke dalam blender dan kisar hingga halus sup tadi. Sebelum kisar, #janganlupakeluarkandaunbaydulu.
7. Masukkan ke dalam periuk. Masukkan cendawan (B) dan panaskan balik sup tu.
8. Siap untuk dihidangkan dengan roti bawang putih.
www.facebook.com/umisuhanna.umi
*Dah boleh makan seisi keluarga! Lagi sedap bila makan dalam cuaca sejuk sekarang ni.
Sumber: Suhanna Zakaria


Cara Buat Naan Cheese Di Rumah, Sama Macam Dekat Mamak!

Sikap rakyat di negara ini yang senang menerima segala jenis makanan dari negara luar seperti Itali, Amerika, Sepanyol, Indonesia, Portugis dan sebagainya menyebabkan kebanjiran kepelbagaian jenis makanan. Hal ini menyebabkan para pengusaha makanan bersaing hebat dalam menjual produk mereka.
Begitu juga dengan sajian roti naan keju (cheese naan) yang mendapat sambutan yang hangut di Malaysia. Dengan menggunakan keju mozarella, kebanyakan pelanggan tertarik dengan keenakan roti naan cheese yang sememangnya menjadi kegilaan ramai.

Baca juga: ‘Risau Ikan Keli Makan Najis’- Ini Penjelasan Hukum Makan Ikan Keli Dari UAI
RESIPI ROTI NAAN CHEESE

Seronok anak-anak tolong bentukkan doh roti naan. Paling suka anak-anak kalau saya buat doh. Suka nak uli dan main sekali. Kali ini saya buat roti naan. Lembut sangat hasilnya.

Bahan-bahan:

Daun ketumbar
Bawang putih India
Minyak sapi
Minyak zaitun
Susu segar
Natural active dried yeast
Raw cane sugar
Garam Himalaya
Tepung gandum unbleached non GMO
Natural yogurt

Mula kisar daun ketumbar dengan bawang putih. 3 saat sahaja tau! Asingkan.

Kemudian masuk susu dan yis, aktifkan 2 minit. Tepat suhu 37 darjah.

Kemudian masukkan semua bahan lain. Terus timbang sahaja dalam bowl yang sama tau, tak perlu banyak bekas untuk timbang satu persatu.

Mix semua bahan 20 saat agar kesemua bahan tadi sebati.

Kemudian uli 3 minit dan pastikan permukaan doh licin (seperti dalam gambar).

Bentuk doh seperti dalam gambar dan letakkan keju mozarella di atas doh tersebut lalu tutup. Sedia untuk digoreng, jangan lupa letakkan bahan yang dikisar tadi (bawang putih dan daun ketumbar) di atas roti naan cheese.
Sumber: Facebook Mazliana Mazlan


Cara Buat Nasi Impit Sendiri, Guna Rice Cooker Je Rupanya!

Bila sudah masuk bulan Ramadan, mesti ramai dalam kalangan kita yang tidak sabar untuk menyambut bulan Syawal pula bukan? Antara makanan yang mendapat perhatian ramai ketika ini salah satunya adalah nasi impit. Rupanya nak buat nasi impit ini mudah sahaja dan anda tak perlu beli yang segera kerana buat sendiri lebih sedap!
Senang sahaja dengan perkongsian resepi buat nasi impit sendiri di bawah. Hari-hari dah boleh makan nasi impit lepas ini.

Baca juga: Tips Hilangkan Kapur Dalam Mi Kuning Guna Gula, Baru Sedap Makan!
CARA BUAT NASI IMPIT SENDIRI, SENANG JE!
Tak pernah buat nasi impit sendiri. Rupanya senang aje. Dah la senang, dapat jimat gas lagi sebab guna rice cooker je. Ni cara dia.

1.Sukatan beras dan air nisbahnya, 2 cawan nasi : 5 cawan air.

2.Masak nasi macam biasa. Masukkan daun pandan untuk aroma.

3.Bila dah masak tu, keluarkan masa panas-panas tu. Letak dalam bekas tipuware, tu paling senang tak melekat.

4.Penyet-penyetkan sampai rata. Tutup dengan plastik dan letak benda berat kat atas. Tujuan nak bagi dia mampat lagi. Biarkan dalam 5 jam camtu, dah boleh potong.

Boleh lah cuba. Esok ada yang buat mantai kan. Ha senang takyah rebus lama-lama ketupat mini tu.

Selamat menyambut bulan ramadhan.
UPDATE:
Ada juga yang buat nisbah beras : air, 1 : 3 . Kalau suka yang lembik boleh guna nisbah 1,3. Yang rina share (nisbah 2:5) tekstur dia just nice tak keras, tak lembik. Kalau guna basmathi maybe kena lebihkan air lagi. Kita buat dia kan. Eheh. Kena try n error. Rina guna beras jati je.
Sumber: Arina Rashid


Cara Buat Nasi Impit Sendiri Di Rumah. Lagi Mudah & Super Jimat!

Sebenarnya tak susah kalau tahu cara buat nasi impit sendiri. Kami tertarik dengan perkongsian super jimat daripada Puan Mastura Mohd Pilus melalui salah satu post Facebook beliau:
“Saja nak ‘share’ cara saya buat nasi impit super jimat 2-3hari lepas. Terjadinya nasi impit super jimat ni bila melayan anak tekak yang nak nak nakkkk sgt mkn lontong. Bukan takat jimat lagi dah, memang berbaloilah buat… 200% puas hati. Saya buat 3 peket saja sebab ahli keluarga tak ramai.

Terfikir juga, kalau beli sepeket nasi impit impit segera yang besar mesti ada 6 bungkus kan.. So, balance dia macam mana? ‘Confirm’ simpan sampai berdebu. Tiba-tiba ‘plinkkkk’ kat kepala.. makanya DIY nasi impit lah.“

Tak Perlu Lagi Beli Nasi Impit ‘Instant’. Jimat 200%!
Nasi impit adalah antara hidangan wajib di hari raya yang paling mudah dibuat.

Bukan saja di hari raya, pada hari-hari biasa pun kadang-kadang tekak rasa teringin nak makan. Terutamanya bersama kuah sate atau kuah lontong.
Anda sebenarnya boleh berjimat sehingga 200% apabila buat sendiri kerana hanya bermodalkan beras dan plastik sahaja. Jika dibandingkan dengan harga nasi impit ‘instant’, buat sendiri lebih jimat dan dapat dianggarkan kuantitinya dengan lebih tepat.
Hanya perlu 2 bahan utama ini – plastik dan beras.
Cara Buat Nasi Impit Sendiri Di Rumah. Langkah Demi Langkah
Mari ikuti cara membuat nasi impit sendiri di rumah, langkah demi langkah.
1. Sukat Beras
Masukkan beras 1 pot lebih kurang 130 gram ke dalam plastik 5×8.
Ini cara nak sukat beras. Bucu plastik ngan bucu lidi tu kene same baris. (Faham ke?)
Senang cerita, kalau plastiknya berbeza saiz, anggaran beras adalah lebih kurang 1/3 penuh, macam kita isi dalam ketupat tu.
Foto Kredit: Puan Mastura Mohd Pilus
2. Masukkan Beras Ke Dalam Plastik
Selepas beras dimasukkan ke dalam plastik, basuhkan hingga bersih.
Anda boleh menggunakan sebarang jenama beras yang anda gunakan untuk memasak nasi di rumah.
Plastik pula pastikan jenis yang tebal dan tahan haba.
Kasi mandikan dia sampai bersih. Jangan guna sabun plak, satgi kang ting tong kepale seminggu jadi wengg. Hehehe. / Foto Kredit: Puan Mastura Mohd Pilus
3. Tebuk Lubang
Buatkan lubang udara macam yang kita selalu nampak pada ketupat segera tu.
Boleh gunakan lidi untuk mencucuknya biar ada ruang udara tuk membesar dengan jayanya.
Kalau tak dicucuk nanti alamatnya menyesal melawan ckp org tua. Jangan tanya apa jadi sebab tak pernah terjadi lagi…. / Foto Kredit: Puan Mastura Mohd Pilus
4. ‘Seal’kan Plastik
Kalau ada alat untuk ‘seal’ di rumah, bolehlah anda gunakannya. Ada orang ‘seal’ guna lilin. Fungsi lidi tu adalah pengganti alat tersebut.
Nak gunakan ‘stapler’ pun boleh, tapi tak digalakkan sangatlah sebab takut tertanggal atau termasuk ke dalam beras.
Dah siap ‘seal’ begini rupanya. / Foto Kredit: Puan Mastura Mohd Pilus
5. Rebus
Sekarang sedia untuk direbus. Guna periuk biasa atau ‘rice cooker’ pun boleh.
Kalau ada periuk canggih macam ‘pressure cooker’, lagi cepat masaknya. Tunggu agak-agak dalam 1-2 jam atau lebih, bergantung kepada kuantiti.
Kalau nak wangi, bubuhkan daun pandan sekali masa merebus. Harum!

6. Siap!
Alhamdulillah cantik kejadiannya.
Masa panas-panas tu jangan potong dulu, nanti pecah dan lembik. Kalau nak lagi keras, masukkan ke dalam peti sejuk sebelum dihidangkan.

Senangnya, Silalah Cuba!
Mudah, bukan? Sambil menunggu siap masak nasi impit ini bolehlah anda menyediakan rendang, kuah kacang, atau kuah lontong.
Tak payah tunggu hari raya, hari biasa pun dapat makan. Kalau rajin, nak buat bisnes pun boleh.

Selamat mencuba!


Step-by-Step: Resepi Nasi Lemak Mudah & Sedap. Mesti Jadi!

“Aduhai, susah juga nak ikut resepi nasi lemak ni rupanya. Haritu buat nasinya keras. Ni jadi lembek pulak. Macam mana cara buat nasi lemak nak bagi jadi elok aja kejadiannya ya?”
Nasi lemak adalah makanan paling popular di Malaysia. Orang Melayu, Cina, India semua suka makan nasi lemak. Nampak macam senang nak membuatnya. Cuma masak nasi dan buat sambal. Tapi siapa sangka, bila cuba buat sendiri di rumah, memanjang tak jadi!

Inilah dilema nak memasak nasi lemak. Macam-macam masalah yang selalu orang adukan, terutamanya bagi first timer. Nasi tak cukup masaklah, nasi jadi lembeklah, nasi berketul-ketul, nasi cepat basi dan sebagainya.
Jadi hari ini kami ingin kongsikan step-by-step cara buat nasi lemak yang betul oleh Puan Emylia Hj Nasir. Sememangnya ada banyak cara nak buat nasi lemak. Ini merupakan resepi turun-temurun daripada ayahnya yang berniaga di kantin sekolah. Kata cikgu-cikgu di situ, nasi lemak ayahnya paling sedap sebab wangi dan semuanya cukup rasa.

Mari kita tengok cara-caranya di bawah.

Resepi Nasi Lemak Yang Mudah & Sedap. Mesti Jadi!
Bahan-bahan

Beras 3 cupak
Halia tumbuk
Daun pandan 5 helai gunting pendek-pendek
Santan 1 kotak
Garam
Minyak masak

Cara Buat Nasi Lemak Step-by-Step
1. Basuh & Sukat Beras
Begini cara saya sukat beras. Air akan ikut paras beras. Sama macam masak nasi putih juga.

Kalau tengok dalam gambar, beras saya lebih kurang 1 setengah ruas jari macam ni.

2. Sukat Air
Bila dah dapat sukatan beras, saya alihkan beras dalam bekas / penapis lain. Kemudian, periuk nasi tadi saya akan isikan dengan air ikut paras beras yang tadi.
Boleh tengok gambar di bawah. Tadi beras saya 1 setengah ruas jari, jadi sukatan air pun samalah banyak tu juga.

3. Masukkan Santan
Kemudian masukkan santan satu kotak. Tak kisahlah nak pakai santan jenis apa pun. Saya gunakan kotak yang kecil saja. Ini pun dah cukup rasa lemaknya.

Jangan bazirkan santan yang dalam kotak tu. Masukkan sedikit air ke dalam periuk dan goncang-goncangkan. Tuangkan semula air ke dalam periuk. Pastikan kotak santan tu dah dibasuh dulu.

4. Masukkan Halia
Seterusnya, masukkan halia yang dah diketuk lebih kurang banyak macam ni.

5. Masukkan Daun Pandan
Saya masukkan 5 helai daun pandan yang dipotong kecil begini.

6. Perasakan
Selepas itu perasakan dengan garam.

7. Masukkan Sedikit Minyak Masak
Untuk sukatan nasi 3 cupak tadi, saya gunakan minyak masak lebih kurang 3 sudu besar.
Fungsinya adalah untuk elakkan nasi lembik. Nanti hasilnya berderai elok sebiji-biji.

8. Tekan Butang ‘Cook’
Beginilah rupanya nanti bila dah masukkan semua bahan tadi. Dah boleh letak di rice cooker dan tekan butang ‘cook’. Tapi jangan masukkan beras dulu.
Kita tunggu menggelegak dulu air santan dan daun pandan semua ni supaya nasi lemak akan jadi wangi.

9. Masukkan Beras
Bila dah mula menggelegak, bolehlah masukkan beras yang dah dibasuh dan ditapis tadi.

Jangan sampai air santan menggelegak terlalu lama sebab nanti santan akan pecah. Tak cantik nasi tu nanti. Jadi kena selalu tengok-tengok periuk lepas tekan butang ‘cook’ ya.

10. Kacau Setiap 5 Minit Hingga Masak
Bila dah masukkan beras, sila kacau setiap 5 minit supaya semua nasi sekata dengan santannya.
Buatlah beberapa kali hingga nasi masak.

Bila nasi lemak dah masak, tak sahlah kalau tak ada sambal tumis kan?
Kalau tadi resepi nasi lemak daripada ayah, sambal tumis ini pula daripada Mama.
Resepi sambal tumis saya untuk 6 orang makan saya sertakan sekali di sini sekali.
Cara Buat Sambal Tumis Nasi Lemak Yang Padu!
1. Kisar
Mula-mula, kisarkan

Bawang merah 1 biji
Bawang putih 3 ulas
Halia seinci
Belacan separuh tapak tangan (digoreng garing dahulu)
Ikan bilis segenggam (goreng dahulu)

2. Tumis
Lepas kisar, tumiskan dengan minyak menggoreng ikan bilis tadi. Masa ini kalau ada yang suka bawang dalam sambal, boleh masukkan bawang yang dihiris dalam sambal. Ikan bilis pun boleh masuk sama.
Selepas bahan kisar dan nampak garing, masukkan pula cili kering (yang dah siap direbus dan kisar) dalam 6-7 senduk. Kacaukan sampai naik minyak. Guna api perlahan.
3. Perasakan
Bila dah naik minyak, perasakan dengan garam (suku sudu besar), gula (6-7 sudu besar), pes asam jawa (suku sudu besar), gula perang / gula melaka (2 sudu besar). Gula perang ni fungsinya nak bagi sambal tu berwarna cantik @ merah pekat.
4. Tunggu Mendidih
Kalau nak terus makan, boleh tutup api bila sambal dah mendidih. Kalau nak buat niaga, masak perlahan selama 2 jam supaya sambal tahan lama.

Sambil masak sambal boleh rebus telur sekali dekat sebelah.

OK, Siap Akhirnya…
Dah siap pun nasi lemak dan sambalnya. Beginilah hasilnya dan dah bolehlah makan. Tak kisahlah nak makan dengan ayam goreng ke, telur goreng, paru atau apa saja.

Insha Allah kalau ikut step-by-step ini, nasi lemak mesti menjadi.
Selamat mencuba dan silakan share!

*Resepi nasi lemak langkah demi langkah ini disumbangkan oleh Puan Emylia Hj Nasir menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


Cara Buat Nasi Lemak Paling Senang, Nasi Lembut & Sambal Merah Elok!

Sebut sahaja nasi lemak sudah tentunya ia merupakan juadah paling digemari oleh semua kaum di Malaysia. Tidak kira siang atau malam, nasi lemak memang sentiasa di hati dan boleh dimakan bila-bila sahaja.
Nampak mudah sahaja sebenarnya nak masak nasi lemak di rumah tapi bila buat tak menjadi pula. Ada sahaja masalah seperti kurang santan, sambal tak menjadi dan lain-lain. Kalau nak cuba masak nasi lemak perfect di rumah, ikut sahaja perkongsian resepi nasi lemak simple di bawah ini. Simpe tapi mengaum bila makan!

Baca juga: Orang Johor Kongsi Rahsia Buat Sambal Kicap ‘Kick’, Baru Menjadi!
RESEPI NASI LEMAK SIMPLE TAPI NASI CONFIRM LEMBUT

Bahan-bahan nasi lemak:

Beras
Halia tumbuk
Daun pandan
Santan satu kotak
Garam
Minyak masak

1. Ini cara saya sukat beras. Air akan ikut paras beras. Sama macam masak nasi putih juga.

2. Bila dah dapat sukatan beras, saya alihkan beras dalam bekas lain. Kemudian, isi air dalam periuk nasi mengikut paras beras tadi seperti gambar di bawah.

3. Kemudian, masukkan santan satu kotak. Tak kisah nak pakai santan apa pun. Ini pakai kotak yang kecil sahaja. Itu pun dah rasa lemak-lemak.

4. Masukkan halia, daun pandan, garam dan minyak masak. Masuk minyak masak dalam 3 sudu besar sahaja untuk nasi masak cantik sebiji-sebiji.

5. Macam ni la rupanya. Jangan masukkan beras dulu. Terus tekan dan masak nasi macam biasa. Bila dah menggelegak, baru masukkan beras yang dibasuh tadi.

Nasi dah siap masak. Cantik dan wangi betul. Sekarang kita masak sambalnya pula.

CARA MASAK SAMBAL NASI LEMAK

Bahan-bahan:

Bawang merah 1 biji
Bawang putih 3 ulas
Halia seinci
Belacan separuh tapak tangan (digoreng garing dahulu)
Ikan bilis segenggam (goreng dahulu)

*Kisar semua bahan di atas.
1. Tumiskan bahan kisar menggunakan minyak goreng ikan bilis. Tumis sehingga garing dan masukkan pula cili kering yang sudah direbus dan kisar. Tumis sehingga pecah minyak.

2. Perasakan dengan garam, gula, pes asam jawa, gula melaka atau gula perang secukupnya.
3. Masak sehingga mendidih dan sedia untuk dihidangkan. Memang sedap dihidangkan dengan telur rebus.
Selamat mencuba!
Sumber: Facebook Amylia Nasir


Cara Buat Nata De Coco Guna Pokok Aloe Vera Yang Ditanam Di Hadapan Rumah Je

Nata de coco merupakan antara juadah pemanis mulut yang boleh didapati di pasaran. Ada yang datang dalam bentuk jelly dan ada juga yang menggunakan nata de coco dalam minuman manis seperti sirap dan laicikang. Tetapi, tahukah anda bahawa anda boleh buat sendiri sebenarnya nata de coco ini menggunakan pokok aloe vera. Jadi, untuk sesiapa yang ada tanam pokok aloe vera di rumah, boleh juga cuba untuk buat nata de coco homemade. Apa yang bagusnya, aloe vera mempunyai banyak khasiat dan juga boleh menyejukkan badan dalam cuaca panas sebegini.
BUAT NATA DE COCO GUNA ALOE VERA
Resepi ni mak HasimahGhani Ghani yang buat dan ajar, lepastu kita dah boleh buat sendiri dah. Senang dan mudah. Saya nak kongsi bagi yang ada pokok aloe vera tapi selama ni buat hiasan je depan rumah. Selepas ni dah boleh buat untuk minuman sendiri. Dikatakan aloe vera ni mempunyai lebih 75 vitamin dan mineral yg baik untuk badan.

Antara kebaikan aloe vera ni ialah:
1. Merawat isu pernghadaman

2. Menyokong sistem imun

3. Membantu mengawal paras gula dalam darah dll.
MACAM MANA NAK DAPATKAN JELI ALOE VERA
1. Pilih daun aloe vera yang matang (biasanya dah tiada garis-garis putih di bahagian kulit).

2.Selepas dipotong, dirikan/condongkan aloe vera tersebut lebih kurang 30-60 minit untuk mengeluarkan lendir berwarna kuning. Lendir ni yang menyebabkan tekak gatal-gatal.

3. Proses untuk dapatkan jeli sangat mudah, cuma kena berhati-hati sedikit duri dibahagian tepi yg tajam tu. Pertama sekali kena buang bahagian duri kiri dan kanan. Kemudian buang bahagian kulit yg rata(bahagian depan). Selepas itu potong gel tersebut bentuk dadu. Dah langkah terakhir potong kulit bahagian belakang yg sedikit melengkung tu.

4. Masukkan jeli aloe vera dalam tapis dan siramkan air dan biarkan seketika sehingga lendir bewarna putih semua hilang.

5. Rebus dengan air biasa dalam 30-45 minit sehingga jeli aloe vera tadi nampak lembut. Kemudian toskan air nya.

6. Masak sekali lagi dengan gula batu dalam masa 15-20minit. Sy gunakan sepeket gula batu untuk sukatan seperiuk aloe vera. Daun pandan jangan lupa. Biar harum skit baunya.

7. Sejukkan suhu bilik dan simpan dalam peti ais
8. Sedia untuk diminum dengan air kesukaan anda sewaktu siang mahupun malam. Tak perlu tambah lagi gula kerana jeli ni dah manis dah.

Semoga bermanfaat untuk semua. Diizinkan untuk share. Doakan kami sekeluarga diberi kesihatan yang baik dan dijauhkan dari mara bahaya serta penyakit berjangkit ya.
Sumber: Zulfahdli Ateman


Cara Buat Nugget Ayam Bersayur Yang Mudah & Sihat. Bayi Pun Boleh Makan

Siapa tak suka makan nugget kan? Bukan kata anak-anak saja yang minat, yang remaja, dewasa pun sama suka. Sebenarnya nugget ayam sangat mudah untuk dibuat. Malah, ianya lebih sihat kalau kita buat sendiri. Maklumlah, semua bahan yang digunakan tentu lebih terjamin. Kita pun boleh ‘sumbatkan’ sayur dalam nugget ini supaya anak-anak yang tak makan sayur tetap akan memakannya.
Kali ini, kami kongsikan cara buat nugget ayam yang istimewa oleh Puan Suhaili Mohamed Tauhid. Walaupun simple, tapi semestinya lazat!

Cara Buat Nugget Ayam Bersayur Yang Extra Sihat Untuk Anak. Mudah!
Pertama sekali, kita lihat dulu bahan-bahannya seperti di bawah ini.

Bahan-bahan
Bahan A:

1 pek besar ayam kisar 800g (kisar sendiri ayam segar lagi bagus)
2 cawan tepung jagung (nak guna tepung gandum pun boleh, tapi nugget keras sikit dan kurang sedap)
Serbuk lada hitam (sedikit)
Serbuk bawang putih (sedikit) @ garlic powder
Daun sup
Daun ketumbar
Sayur (pilihan masing-maisng nak letak carrot, kubis, sawi, bayam, brokoli, dan sebagainya)
Garam (atau nak letak apa-apa tambahan perasa. Sebaiknya tak perlu. Kalau nak letak, sikit sajalah ya.)

Bahan B:

5 biji telur untuk salut
Serbuk roti

Cara-cara
Ini pula cara membuatnya.
1. Gaulkan Bahan A
Pertama sekali gaulkan semua bahan A hingga sebati.
2. Bentukkan
Bila bahan A dah digaulkan sebati, ambil sedikit demi sedikit dan buat bentuk yang anda suka. Ikut kreativiti masing-masing.
Guna cookie cutter pun boleh.
3. Salutkan Telur
Seterusnya, pecahkan telur 5 biji dan kacau sedikit. Kemudian, ambil nugget yang dah dibentuk tadi dan golekkan dengan telur.

4. Salutkan Serbuk Roti
Seterusnya, ambil serbuk roti untuk salutan terakhir. Golekkan hingga rata.
5. Sejukkan
Akhir sekali, simpan dan sejukkan terus dalam peti sejuk beku supaya bentuknya lebih pejal.
6. Siap Untuk Digoreng!
Agak-agak dah kukuh bentuknya, dah bolehlah goreng. Nak terus goreng sikit pun boleh.
Kalau simpan dalam peti sejuk beku, boleh buat stok untuk beberapa minggu. Memang mudah, sedap dan tetap berkhasiat.

Tips Tambahan
1. Kalau tak suka ayam, boleh guna daging dan juga ikan. Guna kaedah yang sama. Kalau guna ikan, pastikan ianya dikisar sampai betul-betul hancur. Kalau guna ikan lagi sedap sebenarnya. Struktur dalamnya lebih lembut dan basah. Terasa juicy.
2. Serbuk roti boleh dibeli di pasaraya atau kedai bakery. Kalau rajin, buat sendiri guna roti di rumah saja, tak kisahlah roti Gardenia, roti benggali atau apa-apa roti. Caranya, bakar roti guna oven sampai kering (potong-potong halus sikit bagi cepat kering). Kemudian blend guna blender kering. Siap.
3. Garlic powder ada dijual di pasaraya. Ia berwarna putih dalam bentuk serbuk. Kalau tak jumpa atau malas nak beli, ambil selabu bawang putih dan buat sendiri. Goreng dan keringkan. Kemudian, blend jadi serbuk.
Semoga tips ini membantu.
Pilihan Homemade Yang Lebih Sihat
Sekali buat, biarlah lebih sedikit kerana nugget ayam bersayur ini boleh disimpan dan dibuat stok frozen. Mudah untuk dibawa ke sekolah dan tentunya pilihan yang lebih sihat buat seisi keluarga.
Selamat mencuba!

*Cara buat nugget ayam yang ringkas dan mudah ini adalah resepi asal oleh Puan Suhaili Mohamed Tauhid melalui perkongsian beliau di page Masak Apa Hari Ni dan ia diterbitkan semula dengan kebenaran beliau.
**Selain berpengalaman dalam bidang masakan, beliau juga mengusahakan Mama Ell Home Kitchen yang menerima pelbagai tempahan menu homemade. Jika berminat menjadi Ejen Perkasam Daging Berempah, boleh hubungi beliau di sini.


Cara Buat Nugget Homemade Tanpa Perlu Kukus, 10 Minit Dah Siap!

Makanan segera seperti nugget dan sosej sudah pastinya menjadi kegemaran anak-anak. Pantang dihidangkan mesti licin dan ini menjadikan mereka kurang berminat untuk makan makanan utama seperti nasi. Bimbang juga dengan kandungan bahan dalam makanan segera ini jadi salah satu solusinya adalah anda kena buat sendiri makanan ringan ini secara homemade.
Salah satu resepi yang anda boleh cuba adalah nugget homemade yang tidak perlu dikukus terlebih dahulu sebelum digoreng. Mudah dan cepat, dalam masa 10 minit sahaja anak-anak dah boleh makan nugget di rumah!

Baca juga: Chef Kongsi Resepi Mint Sauce Untuk Makan Tandoori & Kambing, Barulah ‘Kick’!
CARA BUAT NUGGET HOMEMADE TANPA KUKUS
Bahan-Bahan

-Isi dade ayam 2 keping*
-Bawang holland 1 labu*
-Bawang putih 2 ulas*
-1 sudu kecil serbuk lada hitam
-1 sudu kecil serbuk lada putih
-Serbuk Cukup rasa
-Tepung jagung agak-agak je..ibu letak dalam 6-7 sudu besar tapi tak penuh..
-Tepung gandum dalam 1 sudu
-Serbuk roti
Cara-Caranya
1.Blend smua bahan bertanda *

2.Gaul je sebati dengan bahan lain tu. Bentuk pakai sudu je..

3.Letak dalam serbuk roti celup-celup bagi lekat…Settle!

4.Boleh goreng selalu. Selebihnya, masuk ke dalam freezer..goreng bila perlu..

Siap!
Sumber: Ibu Adam Amsyar


Resepi Nugget Nasi Frozen Untuk Anak Anda Yang Susah Makan Nasi

“Budak-budak ni susah betul nak suruh makan nasi. Kalau bagi nugget, laju je habis. Mesti ada cara buat nugget versi sihat untuk diorang. Kalau boleh pakai nasi lagi bagus. Senang pun senang.”
Mesti ramai ibu-ibu pernah menghadapi masalah seperti di atas. Sekali-sekala, terasa juga nak olah resepi untuk galakkan anak makan nasi.

Alhamdulillah, inilah hasilnya. Olahan resepi nugget nasi frozen untuk anak-anak yang dikongsikan oleh Puan Siti Khadijah Haron. Yang penting, homemade dan bebas bahan pengawet. Senang saja nak buat sebab ia berasaskan nasi.
Mari kita ikuti cara buat nugget nasi ini selengkapnya.

Bahan-bahan

Nasi panas (baru masak)
Ayam cincang (Saya guna ayam mentah. Jangan risau sebab nanti masa goreng nugget nanti, ayamnya masak elok saja.)
Serbuk perasa* (optional, tak perlu tambah pun tak apa)
Garam
Telur & serbuk roti (untuk salutan luar)

Cara Buat Nugget Nasi Homemade
Begini cara buat nugget nasi frozen yang simple dan sangat mudah.

1. Gaulkan Bahan
Pertama sekali, gaulkan kesemua bahan-bahan yang disenaraikan di atas hingga sebati.
Memandangkan nugget ini untuk kanak-kanak, sebaiknya gunakan stok ayam yang dibuat sendiri supaya bebas MSG. Kalau tak nak guna pun tak apa sebab ayam cincang dah cukup perasa ayamnya. Sekarang pun dah ada banyak dijual serbuk / stok ayam jenis organik khas untuk bayi yang boleh dicari di pasaran.
*Kalau nak buat serbuk perasa ini sendiri, boleh rujuk cara membuatnya di SINI.
2. Bentukkan
Seterusnya, lenyekkan bahan supaya ia melekat antara satu sama lain dan mudah berderai. Kemudian, kepal-kepalkan dan tekankan supaya leper.
Nak guna acuan ready made pun boleh.

3. Celup Telur & Serbuk Roti
Bila dah jadi bentuk-bentuk yang diinginkan, langkah seterusnya adalah nak buat lapisan luarnya yang rangup.
Caranya macam biasa, celup telur dan lepas itu salutkan pula dengan serbuk roti (breadcrumb).
4. Bekukan & Sedia Untuk Digoreng
Bila dah siap disalut, kena bekukan dulu dalam peti sejuk bahagian freezer. Lepas bentuknya dah mengeras, bolehlah goreng.
Beginilah rupanya yang belum digoreng. Mudah sangat, tapi nampak menarik, kan? Cuma guna nasi dan ayam saja.
Anak-anak yang susah makan nasi pun tentu akan suka bila tengok rupanya begini.

Beginilah Hasilnya!
Inilah rupanya bila dah siap digoreng, memang nampak macam nugget yang dijual di pasaran kan? Rasanya pun tetap sedap walaupun hanya menggunakan 3-4 bahan ringkas.

Buat pengetahuan, anak saya memang susah makan nasi. Tapi bila makan nugget nasi ini, dia lebih berselera.
Jadi, anda pun boleh cuba juga resepi ini atau mengolahnya mengikut bahan yang anda suka. Mungkin boleh tambahkan sayuran seperti lobak merah atau bayam supaya lebih nutrisi.
Selamat mencuba!

*Cara buat nugget ini adalah olahan resepi oleh Puan Siti Khadijah Haron yang pernah dikongsikan beliau melalui Facebook Masak Apa Hari Ni (MAHN). Ia diterbitkan semula dengan kebenaran beliau.


Kali ini kami ingin berkongsi cara buat paperbag secara DIY melalui Puan Melor Rahman.
Beg kertas ini amat sesuai digunakan dalam segala bentuk majlis. Ia bukan saja nampak ‘stylo’, jimat pun jimat.

Apa yang diperlukan hanyalah 2 bahan iaitu printer dan brown paperbag.
Jom kita ikuti perkongsiannya, langkah demi langkah.

Foto Kredit: FB Melor Rahman

Cara DIY Print Paperbag Untuk Door Gift. Jimat, Tapi ‘Cool’ Habis
Buat yang tercari-cari, mana nak beli brown bag ni?
Ianya boleh dicari di kedai barangan bakeri or kedai barang-barang plastik atau polisterin.
Brown bag dlm tutorial ini bersaiz lebih kurang 8″x13″ (lebih kurang saiz a4). Kalau nak pakai saiz kecil pun, tiada masalah. Cuma perlu ukur dan masukkan ukurannya masa nak setup untuk print.
Printer yang digunakan pula adalah jenis Canon iP3680.
Cara Buat Paperbag DIY Printed: Langkah Demi Langkah
1. Guna Software Yang Sesuai
Bukak Powerpoint or sebarang software yang ada, contohnya Adobe Illustrator, etc. Kalau tak ada, buka Google Drive buat satu new Google Slides.

Memandangkan tak semua org ade software tu, saya buat tutorial ini pakai Google Slides. Free je software ni. Fonts nya pun banyak pilihan. Semua pandai pakai Words / Powerpoint kan? Sama saja caranya, lebih kurang.

2. Page Setup
Cari Tab > File, dan pilih > Page Setup dan >Custom. Contoh macam dalam gambar di bawah.

3. Masukkan saiz paperbag
Masukkan size brown paperbag yang telah dibeli.
Contoh: 8″x13″

4. Design
Sekarang dah ada layout.
Bolehlah mula design mengikut kreativiti masing-masing.

Ok ini yang saya dah design.

5. Rotate
Select all design ..
Pergi ke Tab >Arrange >Rotate >Rotate counter clockwise 90°
Buat 2 kali ya. Kita rotate sebab nak setting untuk print nanti.
Nanti brown paperbag tu kita akan masuk part bawahnya terlebih dahulu supaya tak tersangkut dalam printer.
* Tapi kalau guna paperbag bersaiz kecil tak perlu rotate pun tak apa sebab tak ada lidah kat bahagian bawah. Jadi, tak ada masalah nak masukkan dalam printer.

Ok.. Bila dah rotate 2 kali, ia akan terbalik macam gambar di bawah ni.

6. ‘Adjust’ Semula
Kemudian susun layout design elok-elok supaya tak terlalu rapat dengan margin.

7. Preview
Kalau layout dah elok ngam semua, kita bolehlah preview sebelum print.
Cari >File >Printer settings and review.

8. Setting Untuk Print
Click Print >Printer setting
– Paper size – A4
– Pages – All
– Color – bergantung pada design. Kalau ada warna, set ‘color’ ya.

9. Cara Masukkan Paperbag
Masukkan bahagian bawah brown bag dulu.
Nampak tak anak panah yang ditulis dengan pen merah tu?
Pastikan arah anak panah itu dimasukkan terlebih dahulu dalam ‘paper feeder’ printer.

Letak bahagian bawah paperbag macam dalam gambar ini.

10. Print
Bila dah ready begini, bolehlah klik >Print.

11. Siap!
Tadaaa..!
Haa, nampak tak arah anak panah merah tu?
Jadi, sekarang baru siap 1 keping paperbag.
Berapa ramai jemputan kenduri, berapa ribu orang order kerepek pedas laku kerastu terpulanglah.
Ulang semula dengan klik butang Print.

Oh, Senangnya!
Ok dah siap short tutorial untuk cara buat paperbag DIY dengan menggunakan printer.
Pinterest ada versi mat saleh, ini pula versi saya.
Lepas ini bolehlah print untuk kenduri aqiqah, kenduri kahwin, birthday party, dan sebagainya.
Nak letak barang handmade pun sesuai. Nampak ‘cool’ dan ekslusif!

*Puan Melor Rahman juga menghasilkan handmade arm pillow dan kasut bayi yang sangat comel untuk si manja anda. Untuk tempahan, boleh hubungi nombor telefon 017-6370795 dan Instagram @mgpatch atau PM melalui facebook Melor Rahman.

**Sumber asal melalui laman Facebook peribadi Puan Melor Rahman ini diterbitkan semula dengan kebenaran.


Cara Buat Patty Burger Homemade, Bila Gigit Memang ‘Juicy’!

“Tak puas la makan burger dekat luar, patty kecil!”
Memang agak sukar untuk anda yang merupakan penggemar burger menjumpai kedai di luar yang menyediakan patty burger yang padat dengan isi daging bukan? Setiap kali makan mesti rasa tak puas dan masih lapar. Oleh itu, anda boleh sahaja buat patty burger homemade di rumah dan sudah pastinya akan juicy dan puas! Macam mana nak buat? Jom ikut resepi di bawah.

Baca juga: Resepi Kerabu Maggi ‘Sebijik’ Macam Makan Di Thailand, Aroi Mak!
CARA BUAT BURGER HOMEMADE, PATTY ‘JUICY’!
1.Daging kisar yang saya guna untuk buat patty.

2.Masukkan daging ke dalam mangkuk, tambahkan sedikit serbuk lada hitam dan garam. Kuantiti ikut citarasa ya.

3.Kemudian ambil sebiji bun (roti) burger basahkan dan kepalkan. Campurkan bun basah ke dalam daging kisar. Fungsi campur bun tersebut adalah untuk merangupkan rasa patty apabila dimasak nanti.

4.Gaulkan sebati.

5.Dan kepalkan daging menjadi bebola.

6.Kemudian leperkan daging menjadi patty.

7.Panaskan minyak masak dan masukkan patty. Leperkan patty ketika dimasak untuk mengelakkan patty menjadi kecut.

8.Hasilnya setelah dimasak, kelihatan sedikit garing jika patty dicampur dengan bun.

9.Masukkan kepingan keju, sambil tu ruang kuali yang ada boleh penaskan bun burger yang telah dibelah dua. Tutup kuali untuk cairkan keju.

10.Siap dimasak.

11.Ratakan sos ke atas bun : sos tomato campur sedikit mayonis

12.Letakkan daun salad

13.Letakkan patty berkeju

14.Tomato, kegemaran saya. Burger jadi lebih sedap sekiranya ada tomato.

15.Tutup dengan bun. Jadilah burger kesukaan saya. Simple je.

16.Bila digigit, rasa patty yang berjus dan memang tebal walaupun masa masak tadi saya dah cuba penyetkan bagi leper.

Sumber: Zurina Zulkifli


Cara Buat Peanut Butter Versi Sihat Sesuai Untuk Diet!

Sudah menjadi kebiasaan apabila diet pasti makanan manis dan bergula akan ditinggalkan kerana bimbang akan menganggu proses penurunan berat badan.
Bagi anda yang ingin menambah peanut butter dalam hidangan harian, apa kata cuba satu resepi iaitu peanut butter homemade. Sesuai untuk mereka yang mengamalkan gaya hidup sihat kerana tanpa ada gula, garam dan minyak.

Baca juga: 4 Menu Rendah Kalori Untuk Anda Cuba, Sedap & Tak Bosan!
CARA BUAT PEANUT BUTTER VERSI SIHAT, SESUAI UNTUK DIET

Alhamdulillah menjadi jugak peanut butter homemade. Tak ada gula, tak ada garam dan tak ada minyak.

Cara penyediaan:
1. Sangai kacang dalam air fryer mengikut kesesuaian air fryer masing-masing.

2. Sejukkan kacang dan ketepikan.

3. Baru blender. Saya guna blender kering sahaja.

4. Siap dah. Tak ada gula, garam dan minyak.

Selamat mencuba!
Sumber: Facebook Nurul Zhafarina


Alamak Elektrik Terputus Pulak! Bertenang, Ini 4 Cara Buat Pelita, Boleh Tahan Sampai Pagi!

“Alamak! Eletrik tak ada, lilin pun tak ada..”
Bila berhadapan dengan situasi di atas, langkah pertama yang kita akan lakukan mestilah nyalakan lilin. Tapi kelam-kabut dibuatnya bila lilin pun tak ada stok di rumah. Alamak! Terpaksalah bergelap sehingga bekalan elektrik berjaya disambungkan semula.

Sebenarnya,  boleh sahaja buat sendiri pelita di rumah seperti yang dikongsi oleh pengguna Facebook di mana hanya memerlukan empat bahan sahaja. Pasti anda tertanya-tanya macam mana cara buat pelita sendiri kan? Kalau nak tahu kena ikuti penerangan lanjut ini.
Baca juga: Kena Buat 5 Senarai Kecemasan Ini Sebelum Berlaku Bencana, Penting!

CARA BUAT PELITA SENDIRI GUNA 4 BAHAN, BOLEH TAHAN SAMPAI PAGI

Pengalaman mengajar kita. Tahun lepas masa musim banjir, banyak hari kami terputus bekalan elektrik. Jika harapkan lilin, memang cepat habis. Maka bergelaplah kita. Masa tu dapat satu ilmu untuk buat pelita sendiri.
Bahan-bahannya mudah sahaja:
1. Minyak masak atau minyak masak terpakai. Dalam kondisi banjir ni, kalau tiap hari guna minyak masak, kering juga la minyak dekat dapur tu kan. Jadi bolah manfaatkan minyak masak terpakai.
2. Beras atas pasir yang kering. Kalau tak ada beras, boleh je guna pasir. Dah cuba dua-dua. Kedua-duanya okay.
3. Mug, bekas kaca atau tin. Boleh guna mana-mana. Tapi kalau guna bekas kaca cahayanya lagi terang. Dah cuba juga guna tin sardin pun okay.
4. Kain cotton atau apa-apa kain yang dirasakan sesuai boleh dijadikan sumbu. Boleh juga guna material yang pada mop yang belum digunakan lagi. Potong sikit.

Cara-caranya letak beras atau pasir dalam bekas kaca, mug atau tin. Letak sumbu. Tuang minyak. Nyalakan api. Jangan lupa baca bismillah.
Boleh letak pelita ini dekat mana-mana tempat yang sesuai. Tutup api bila nak tidur atau letak pelita buatan ini di tempat selamat. Jangan letak dekat dengan langsir pulak. Bahaya. Minyak boleh ditambah bila dah berkurang.
Semoga bermanfaat buat semua.
Sumber: Facebook Nur Masitah Mazlan


3 Bahan Saja Dah Boleh Buat Perangkap Lalat, Seminggu Confirm Penuh!

Kalau lalat penuh di kawasan rumah, memang pening kepala dibuatnya. Pantang ada bau makanan, pasti laju sahaja dihurunginya sampai kadang-kadang ada yang ‘meninggalkan’ taik. Jangan risau, untuk menangani masalah ini, apa kata cuba cara buat perangkap lalat seperti yang dikongsikan oleh pengguna TikTok.
Baca juga: Malunya Jiran Datang Tapi Rumah Bau Busuk! Tenang, Guna 5 Cara Semula Jadi Ini

CARA BUAT PERANGKAP LALAT GUNA 3 BAHAN UTAMA, BERKESAN!

Jelasnya, hanya menggunakan 3 bahan utama sahaja tetapi memang berkesan dalam masa beberapa hari. Wah, rugi kalau tak cuba.

Bahan-bahan:

Gula perang
Madu
Air

Cara-cara:
1. Ambil botol plastik dan potong di bahagian atas penutup botol.
2. Masukkan 1/3 cawan gula perang.
3. Tambahkan 1 sudu besar madu.
4. Kemudian, masukkan 1 cawan air dan kacau.
5. Langkah terakhir adalah terbalikkan botol penutup yang dipotong tadi dan letak di tempat yang banyak lalat.
Dalam masa seminggu, pasti bekas tersebut penuh dengan lalat kerana tertarik dengan bau manis bancuhan tersebut.
Mudah sahaja kan? Selamat mencuba!
VIDEO PENUH:

 @jdeleon716
How to trap and kill flies #flies#diy #dead#house#goals#homeremedy #mood
 ♬ Taste It – TELL YOUR STORY music by Ikson™

Baca juga: “Eee Gelinya Dengan Cicak Ni!”- Jangan Risau, Guna 13 Cara Hapuskannya, Menjadi!
Sumber: TikTok J Deleon


Cara Buat Peria Katak Goreng ‘Sebijik’ Macam Di Restoran Nasi Kandar, Rangup!

Setiap kali berkunjung ke restoran nasi kandar, selain mata tertumpu dengan keenakan ayam goreng panas pasti anda akan tertarik juga dengan salah satu jenis sayur yang disajikan. Antara yang menjadi pilihan adalah orang ramai sudah semestinya sayur peria katak goreng. Rangup dan sedap dimakan bersama kari, peria katak goreng semestinya merupakan menu ‘laku keras’. Tapi, bila nak buat sendiri di rumah mesti tidak menjadi!
Jadi, wanita ini kongsikan cara untuk buat peria katak goreng ‘sebijik’ macam anda boleh dapat di restoran nasi kandar.

PERIA KATAK GORENG MACAM NASI KANDAQ

1. Potong dan buangkan isi peria. Pastikan tiada bahagian di tengah tersebut.

Hiriskan nipis-nipis peria supaya akan akan dapat tekstur peria yang rangup.

Kemudian, bancuh tepung campuran tepung bestari dan tepung beras. Pastikan jangan terlampau cair dan bagi campuran pekat dan bergumpal.

Kemudian, goreng dalam minyak panas dan siap!

*Selamat mencuba!
Sumber : HanisHazi


Cara Buat Permohonan Pengeluaran Akaun i-Lestari Melalui Email, Tak Payah Ke KWSP

Selaras dengan pengumuman Perdana Menteri dalam pembentangan Bantuan Prihatin Nasional dimana Ahli Kumpulan Simpanan Wang Pekerja (KWSP) boleh membuat permohonan pengeluaran i-Lestari daripada Akaun 2 mulai 1 April lalu melalui i-Akaun (Ahli). Namun, ada juga dalam kalangan kita yang tidak mempunyai i-Akaun KWSP dan masih tertanya-tanya bagaimanakah caranya untuk membuat pengeluaran wang.
Jangan risau kerana anda masih boleh membuat permohonan melalui email dan tidak perlu bersesak ke pejabat KWSP. Mudah sahaja cara-caranya.

KWSP sediakan Borang Pengeluaran i-Lestari

Macam aku memang langsung tak ada i-akaun. So aku ikut je yang KWSP minta emel sebab malas nak pergi bersesak kat bank buat i-akaun tu. Aku dah emel 5 dokumen yang KWSP minta, so KWSP akan proses macam biasa. So sekarang korang buat steps ni pulak.

Cara-caranya
1.Pertama anda perlu #install 2 apps :

– Adobe Acrobat(utk isi form dgn tulisan bertaip, ni mmg epf yg request, boleh tgk borang yg di attach)

– Adobe Scan ( utk create tanda tangan di borang. Kena turunkan cap jari ATAU tanda tangan. So boleh create tanda tangan guna apps ni)

2. Isi borang and prepare dokumen, ada 2 items kena prepare

– Anda perlu attach sekali:
– IC DEPAN BELAKANG

– BUKU BANK/BANK STATEMENT YANG ADA NAMA DAN NO ACCOUNT BANK ANDA.

3. Save 2 dokumen ni kat dalam google drive dan secara pdf

Bukak borang pengeluaran guna Adobe Acrobat. Pilih Fill & Sign

4. EMAIL KAN SEMUA 1-3 ke [email protected]
Once dah adjust sign, automatik ink kaler akan bertukar ink hitam mcm yg kwsp sarankan ink hitam. Okay done guys.
-i-Lestari boleh dikeluarkan daripada 1 April 2020 sehingga 31 Mac 2021.
5.AMBIL PELUANG INI JIKA ANDA TIADA EMERGENCY SAVING WALAUPUN BELANJA ANDA CUKUP.
6. Anda dibenarkan membuat pengeluaran minimum RM50 dan maksimum RM500 dalam tempoh sebulan tetapi hanya 1 pengeluaran sahaja dibenarkan dalam tempoh sebulan.

Guys, yang terkini ni lebih mudah bagi semua pencarum. Cuba faham betul-betul. Borang ni adalah borang untuk keluarkan wang. Maknanya dengan menghantar borang ni melalui emel, korang tak payah tunggu pihak KWSP reply balik. Tunggu duit masuk akaun sahaja. Sebab kat borang ni dah ada dia suruh turunkan cap jari ATAU tanda tangan. So tak payah nak pohon buat i-Akaun. Lepas tu nk kena pohon secara talian dan sebagainya. Kalau korang dah isi borang ni, secara automatik korg dah pohon utk keluarkan wang. Okay settle. Semoga bermanfaat.
Note : KWSP bagitau , boleh abaikan ruangan No Ahli jika telah masukkan maklumat No Kad Pengenalan di dalam borang tersebut. -SAM
Sumber: Alynn Adlina


Cara Buat Permohonan Untuk Home Quarantine Di Malaysia, Jangan Leka!

Walaupun kita sudah diberi kebebasan untuk bergerak tidak kira dalam negara malah luar negara, kita masih perlu ingat bahawa masih ada prosedur kuarantin di rumah. Bagi anda yang melancong ke luar negara khususnya, amat penting untuk anda memohon untuk proses home quarantine supaya mendapat pantauan dari pihak berkuasa bagi mengelakkan kes jangkitan Covid-19 dalam komuniti. Berikut merupakan cara-caranya.
Baca juga: Pendaftaran Vaksin Untuk Kanak-Kanak & Remaja Dibuka, Ini Cara Daftar

CARA BUAT PERMOHONAN UNTUK HOME QUARANTINE DI MALAYSIA
1.Buka laman web HQA ECOVID19 & klik MOHON SEKARANG

2. Masukkan maklumat pemohon dengan ID dan kriteria yang sah

3. Masukkan semua maklumat pengembara (Maksimum 10)
– HQA perlu dihantar 4-10 hari sebelum berlepas

4. Muat naik semua dokumen yang diperlukan untuk diserahkan untuk kelulusan.

Sumber: Kementerian Kesihatan Malaysia


Resepi 6 Jenis Pes Masakan Homemade WAJIB Buat & Simpan Dalam Peti Sejuk, Senang Masak!

Memasak di rumah ternyata bukanlah perkara yang mudah bagi semua orang. Ada yang perlu meneliti resepi terlebih dahulu, ada yang ingin masak menu yang senang dan ada juga yang boleh masak apa sahaja jenis makanan. Namun, tidak kira anda berada di dalam kategori yang mana, salah satu bahan yang wajib ada di rumah adalah pes homemade.
Apabila anda dah siapkan beberapa jenis pes masakan homemade ini, proses memasak di rumah pun akan jadi mudah dan cepat. Tak payah nak belek-belek buku resepi lagi!

Baca juga: Resepi Gulai Kaki Ayam Kelantan Atau ‘Gulai Kopeh’ Paling Sedap, Tulang Kaki Ayam Lembut!
6 RESEPI PES HOMEMADE WAJIB SIMPAN DEKAT RUMAH, SENANG NAK MASAK!
1.Pes Gulai Ikan

-Tumis bawang merah dan bawag putih yang dihiris halus bersama daun kari dan halba campur sehingga kekuningan.
– Masukkan bahan blender- rempah kari ikan, bawang besar, bawang merah, bawang putih dan sedikit cili kering.
– Masukkan perahan air asam jawa dan garam. Kacau sebati. Masak sehingga naik minyak. Tutup api. (Semasa gunakan pes cuma tambahkan santan, ikan dan bendi/terung/timun dsbnya.
2.Resepi Pes Ikan Bakar

-2 inchi lengkuas
-3 inci halia
-5 batang serai
-8 biji bawang merah
-1 biji bawang holland
-1 sudu udang kering @ jika tak ada guna belacan
-8 bj cili padi. – boleh tambah kalau nak lg pedas berapi
-3 bj cili merah
-3 helai limau purut
1. Blend semua bahan sampai lumat.
2. Tumis dengan minyak yang agak banyak, kemudian masukkan cili boh 4-5 sudu.
3. Masukkan garam gula..serbuk perasa + asam keping, Tumis sampai pecah minyak.siapp.!
Nak bakar ikan, lumur je atas ikan tu, letak dalam aluminium foil. Balut bagi kemas Bakar atas dapur. Udang dan sotong pun sesuai jugak.**tahan sehingga 1- 2minggu di luar peti ais.
3.Resepi pes bakso

Kalau nk buat bakso, boleh try resepi ni untuk perencahnya.
Bahan-bahan
– Buah keras 5 biji
– Bawang kecik merah 8 biji
– Bawang putih 6 ulas
– Bawang merah besar 1 labu
– Serbuk ketumbar 5 sudu besar
Kisar halus semua bahan di atas. Panaskan minyak & tumis semua bahan hingga terbit minyak .. siapp!
4.Pes sambal hijau

Ni resepi sambal hijau keluarga hani:
-cili padi hijau banyak-banyak
-bawang merah
-tomato
-ikan bilis
Cara memasak
– Kisar bawang merah dan cili padi sampai hancur, masukkan air (guna food blender biasa je) dah hancur bawang merah dan cili padi, masukkan tomato dan ikan bilis, tekan pengisar dua tiga kali je. Kisar kasar. Supaya ikan bilis dan tomato separa hancur.
-Tuang semua dalam minyak panas, tunggu sampai air kering dan pecah minyak. Lagi lama masak lagi sedap. Api sederhana dan perlahan je, jangan lupa perasakan garam gula semua masa ni ya.
5.Pes pecal

Bahan-bahan
-1 cawan kacang tanah
-5 tangkai cili kering atau lebih – nak pedas lagi tambah cili padi
-4 biji bawang merah – hiris
-2 ulas bawang putih – hiris
-1 inci belacan
-1 sudu besar asam jawa biji
-3-4 sudu makan gula merah dan gula putih
-Garam
Cara-cara
1.Goreng kacang tanah. Kemudian toskan minyaknya.
2.Goreng pula cili kering (jika suka buang biji) dan cili padi (belah dua). Jangan terlalu lama takut cili kering hangit. Toskan.
3.Kemudian goreng bawang, belacan, asam jawa dan juga biji cekur. Toskan.
4.Tumbuk kacang tanah hingga separa lumat. Ketepikan.
5.Tumbuk pula cili kering, bawang, belacan, asam jawa (buang biji) dan juga biji cekur yang telah digoreng tadi.
6.Masukkan pula garam dan gula secukup rasa.
7.Akhir sekali campurkan dengan kacang tanah yang ditumbuk tadi. dan tumbuk lagik agar semua perencah sebati. Simpan dalam bekas atau plastik bersih. Tambahkan air panas bila hendak digunakan.
6.Resepi Pes Thai Chili @ Nam Prik Pao

Kalau anda masuk ke dapur kedai Tom Yam kan, wajib jumpa pes tom yam yang ada gambar perempuan siam tu. Kebanyakan restoran guna brand perempuan ni la sebab katanya masakan lagi sedap dan bila masak tom yam rasa dia betul-betul terangkat.
Sebenarnya boleh je nak buat sendiri. Tak susah pun. Dijamin halal lagi. Dalam bahasa Thai, pes ni kita sebut Nam Prik Pao. Sesuai untuk masak tom yam, masak tumis udang dan sebagainya. Rasa dan aroma dia memang power lah bila dah masak.Jom semak resepi kat gambar.
Bahan-bahan
-12 cili kering
-2 sudu besar udang kering
-12 ulas bwg putih
-6 biji bwg merah
-2 sudu pes asam jawa
-1 sudu sos ikan
-1 keping gula melaka
-1/4 sudu belacan
-1/4 cawan minyak masak
*Selamat mencuba!
Sumber: Siti Haila


Cara Buat Pewangi Semburan Sendiri Untuk Hilang Bau Kepam & Hilangkan Habuk Kipas

Rumah yang rapi dan bersih pastinya menjadi dambaan semua orang kerana rumah merupakan tempat untuk kita beristirehat dan berlindung. Namun, rumah yang bersih dan rapi sahaja tidak mencukupi untuk berasa tenang di rumah. Bayangkan ada bau-bau yang kurang menyenangkan terutamanya datang dari bahagian tertentu, pasti situasi ini menjadikan berasa tidak selesa.
Perkongsian yang dimuat naik oleh pengguna tiktok @khai_jimat mengenai cara membuat pewangi semburan untuk menghilang bau kepam sekaligus boleh hilangkan habuk pada kipas.

Baca juga: Cara Simpan Bahan Basah Hingga 4 Hari, Sesuai Untuk Berkhemah

CARA BUAT PEWANGI SEMBURAN
Tips nak jimat kali ini, cara-cara nak buat pewangi semburan di rumah. Pewangi yang ada itu selalunya tidak tahan lama tapi kali ini dengan menggunakan bahan-bahan yang berada di rumah sahaja boleh menghasilkan semburan pewangi yang wangi sangat.

Bahan-bahan:

Air masak
Pewangi baju
1 sudu besar cuka
Botol spray

Caranya senang, masukkan pewangi baju ke dalam botol spray. Ikut sukatan yang diingini kalau nak lagi wangi boleh letak banyak sikit.

Selepas itu, masukkan sedikit air ke dalam botol spray dan cuku. Tujuan cuka ini adalah untuk menguatkan dan bagi tahan lama bau pewangi tersebut.

Tunggu apa lagi kan, tutup botol spray dan goncang-goncang sehingga ke semua sebati. Dah siap!

Boleh semburkan ke mana sahaja fabrik ataupun sofa, katil atau langsir. Ia akan bertahan lama sehingga berbulan-bulan.
Satu lagi kebaikan semburan pewangi ini ialah ia boleh menghilangkan habuk. Jadi habuk tak akan melikat pada langsir.
CARA HILANGKAN HABUK
Dengan menggunakan semburan pewangi ini juga dengan cara malasnya boleh bersihkan kipas angin meja atau berdiri dengan mudah sahaja. Tidak perlu cabut atau buka.

Pertama sekali spray sahaja pada seluruh permukaan kipas daripada tepi, atas, bawah yang ada habuk itu.

Lepas selesai spray, jangan ‘on’ dahulu kipasnya, nanti habuk terbang. Cara nak habuk terperangkap, ambil sarung bantal besar dan tutup kipas tersebut (seperti gambar). Kemudian, baru boleh ‘on’ kipas. Biarkan dalam beberapa minit sekurangnya 5-10 minit.

Selepas 5-10 minit kipas boleh ‘off’ terlebih dahulu dan buka secara perlahan-lahan sarung bantal tersebut.

Hasilnya, kipas tersebut akan jadi bersih dan tiada lagi habuk pada kipas tersebut.
Ini merupakan cara malas dan jimat yang boleh digunakan untuk kipas.
VIDEO PENUH

 @khai_jimat
Dah wangi baru la hilang Bau kepam 😂 #izzgrouptiktok #izzhangroup #jimat #pewangi #tiktokviral #fypシ゚viral tiktokmalaysia.
 ♬ original sound – Khai | Jimat – Khai | Jimat

 @khai_jimat
Makin malas la lepas ni 😁. #izzgrouptiktok #izzhangroup #jimat #bersih #kipas #mudah #tiktokviral #fypシ゚viral #tiktokmalaysia
 ♬ original sound – Khai | Jimat – Khai | Jimat

Sumber: Tiktok khai_jimat


Cara Buat Piza Tanpa Bakar, Siap Meleleh Cheese!

Ada banyak roti di rumah tetapi tak tau nak buat apa? Jangan pening-pening kepala kerana anda boleh buat piza tanpa perlu menggunakan oven untuk bakar pun! Memang senang dan sedap untuk dijamah oleh seisi keluarga, resepi piza tanpa bakar ini juga cepat siap dna tak payah tunggu lama. Siap meleleh keju lagi.
Baca juga: Resepi Crab Croquette Viral, Crispy Di Luar Creamy Di Dalam!

CARA BUAT PIZA TANPA BAKAR
Bahan-bahan :

1. 3 keping roti Gardenia

2. 4 keping keju Cheddar (Boleh tambah/ganti dengan keju Mozzarella)
3. Sos Cili
4. Sos Bolognese
5. Mayonis
6. 2 biji telur
7. Mentega
8. Sosej & Filamen Ketam (boleh ditukar dengan bahan lain)
Cara penyediaan :

1. Celur sosej & filamen ketam seketika
2. Potong kepada bahagian kecil
3. Pecahkan 2 biji telur ke dalam mangkuk
4. Carikkan 3 keping roti kepada bahagian kecil
5. Masukkan roti ke dalam telur

6. Panaskan pan bersama mentega
7. Susun roti yang telah dicelup telur ke dalam pan
8. Sapukan sos cili & sos bolognese

9. Taburkan sosej & filamen ketam
10. Letakkan kepingan keju di atas

11. Tutup pizza dengan tudung periuk selama 5 minit (api kecil)
12. Hiaskan dengan mayonis

Sedia dinikmati. Selamat mencuba!
Sumber: Tyra Manan


“Teringin nak makan pizza, tapi malas betul nak menguli doh. Kalau tak mahir, silap-silap keras pula. Macam mana cara buat pizza yang paling mudah tapi sedap ya?”
Kalau sebut pizza, memang hampir semua orang akan menyukainya, terutama anak-anak kecil. Ia adalah juadah yang sesuai untuk dimakan pada hampir bila-bila masa. Kadang-kadang rasa teringin sangat nak makan pizza, tapi malas nak keluar rumah dan cari di kedai. Tapi, nak buat sendiri pula bukannya mudah, lebih-lebih lagi kalau baru tahap ‘beginner’ dalam bab masak-memasak ini.

Hari ini, kami bertuah kerana Puan Ummul Alifah Salim sudi berkongsi resepi ‘Pizza Gunting’ beliau yang memang ‘laku keras’ apabila diniagakan. Menurut beliau, memang ramai yang minta resepi ini. Uniknya, ia juga sangat mudah untuk anda buat di rumah. Cuma guna roti sebagai bahan asasnya, senang sangat!
Mari lihat cara buat pizza yang super istimewa ini.

Cara Buat Pizza Gunting Yang ‘Laku Keras’. Guna Roti, Tak Payah Uli!
Berikut adalah bahan yang diperlukan
Bahan-bahan
*Resepi ini untuk 1 dulang 10×10 ”

9 keping roti
3 batang sosej (potong kecil)
100 gm isi daging/ayam (cincang)

1/2 cili benggala (potong dadu)

5biji telur A

Bawang besar & bwg putih utk menumis

1 sudu besar serbuk kari

Mayonis dan cheddar cheese

Cara-cara
Ini pula cara buat pizza, langkah demi langkah:
1. Tumis Bahan
Mula-mula, tumiskan bawang. Kemudian, masukkan serbuk kari beserta daging atau ayam.
Apabila dah masak, masukkan sosej dan akhir sekali lada benggala. Perasakan sekali dengan garam ya.

2. Gunting Roti
Kemudian, kita akan membuat ‘base’ pizza menggunakan roti. Caranya, gunting roti kecil-kecil seperti dalam gambar di bawah ini.

3. Pukul Telur
Dalam sebuah bekas lain, pecahkan telur saiz A. Jika telur saiz kecil, tambah sebiji lagi supaya pizza terasa lebih ‘moist’.
Seterusnya, pukul telur menggunakan garfu.

4. Campurkan Dengan Bahan Tumisan
Langkah seterusnya, campurkan telur yang dipukul tadi dengan bahan tumisan.

5. Gaulkan Dengan Roti
Tuang campuran telur tadi ke atas roti gunting. Pastikan anda menggaulnya sehingga sebati.

6. Bakar Dalam ‘Oven’
Setelah sebati, ratakan campuran yang telah digaul ke dalam dulang.
Sebelum itu, jangan lupa sapu merjerin dahulu untuk mengelakkannya daripada melekat. Bakar pada suhu 170°C selama 20 minit.

7. Hias & Tambah ‘Topping’
Selepas keluar dari ketuhar, tibalah masanya untuk proses ‘deko’ atau menambah ‘topping’ pada pizza tersebut.
Rujuk gambar ini beserta langkah di bawah:

Keluarkan dari ‘oven’
Sapukan sos. Seperti dalam gambar, saya buat 2 jenis. Satu lagi tidak bersos sebab anak-anak tak mahu pedas. Gunakan apa-apa sos kegemaran anda – Life, Kimball, dan sebagainya. Puan Ummul Alifah menggunakan Samano.
Taburkan ‘cheese’ yang telah disagat. Dalam gambar ini adalah keju cheddar. Kalau nak campur dengan mozarella pun sedap juga.
Letak mayonis ikut selera masing-masing.
Kalau rajin, boleh tambahkan sosej yang dipotong serong atau apa-apa bahan lain yang digemari.

8. Bakar Sekali Lagi
Selepas siap ‘topping’ atau hiasan tadi, masukkan semula ke dalam ‘oven’.
Bakar selama lebih kurang 10-15 minit, atau sehingga mayonis tidak lagi melekat pada tangan.

9. Siap
Inilah hasil ‘Pizza Gunting’ yang dah siap dipotong. Di dalamnya ala-ala murtabak roti, tapi lebih ‘marvellous’ kerana taburan keju dan mayonis yang mewah.

Selamat Mencuba!
Memang ‘simple’ sangat cara buat pizza seperti perkongsian Puan Ummul Alifah ini. Kalau dibawa ke majlis-majlis di pejabat atau sekolah anak pun tentu sesuai.
Jadi, jangan tak cuba ya!

*Perkongsian asal oleh Puan Ummul-alifah Salim ini melalui Facebook Masak Apa Hari Ini (MAHN) telah diterbitkan semula dengan kebenaran beliau.


Ini Cara Buat ‘Roti Heaven’ Seakan Piza Paling Simple, Topping Melimpah Ruah!

“Esok pagi nak sarapan apa ye?”
Sarapan pagi sudah semestinya adalah sajian paling penting bagi membekalkan tenaga untuk kita memulakan hari. Bukan itu sahaja, membekalkan sarapan yang pelbagai untuk anak-anak sebelum ke sekolah juga dapat menjadikan mereka lebih bersemangat untuk mula belajar. Jadi, buat ibu-ibu yang mahukan selera yang pelbagai untuk sarapan boleh cuba buat ‘Roti Heaven’ yang seakan roti piza yang penuh dengan isi!

BAHAN-BAHAN YANG ANDA PERLUKAN UNTUK BUAT ‘ROTI HEAVEN’
Rasanya masih sempat nak beli bahan-bahan untuk buat menu ROTI HEAVEN.

1. 8 keping roti Gardenia di susun 2 keping 2 keping dalam loyang yg dilapik baking paper letakkan sedikit butter mcm dalam pic di bawah.

2.8 biji telur
3.Semangkok kecil mozzarella
4.Semangkok kecil cheese cheddar parut

5.Semangkuk kecil daging cincang ramly
6.Sebiji bawang besar di dadu
7.2 biji cili besar di hiris
8.Sedikit daun bawang dihiris
9.Sedikit aji shio black pepper
10.Kocok-kocokkan semua dan tuang atas roti

11.Bakar dalam oven dengan suhu 200c api atas bawah 25 minit atau sampai garing .
Makan panas-panas sedap!
Sumber: Cikgu Shaini Razali


Ibu Kongsi Cara DIY Play Doh, Guna 3 Bahan Memang Jimat Duit

Cuti sekolah atau hujung minggu memang seronok kalau dapat meluangkan masa bersama anak-anak membuat aktiviti berfaedah seperti bermain play doh atau tanah liat. Selain membelinya di kedai, ibu bapa juga boleh cuba DIY sendiri sahaja.
Banyak cara di internet boleh anda cuba tetapi cara yang dikongsi oleh ibu bernama Natrah Mohd Isa ini sangat mudah dan hanya memerlukan 3 bahan utama untuk menghasilkan play doh. Jadi, apa tunggu lagi? Jom buat…

Baca juga: Cara DIY Papan Kalendar Untuk Anak, Tiap Tahun Boleh Guna Semula!
IBU KONGSI CARA DIY PLAY DOH, GUNA 3 BAHAN MEMANG JIMAT DUIT

Masa PKP cuba buat DIY pasir, kali ni cuti sekolah memang tak kemana sebab nak fokus pada aktiviti bersama Aisyah dan Maryam. Jom DIY cloud dough. Senang sahaja dan guna 3 bahan.

Bahan-bahan:
1. Lotion (Boleh beli lotion murah-murah je)
2. Tepung jagung
3. Pewarna makanan

Cara penyediaan:
– Masukkan lotion dulu, kemudian baru tepung, gaul-gaul, baru titik pewarna beberapa titik.
– Sukatan ni sebenarnya atas kita nak lembut dan puas hati macam mana.
– Bila dia dah tak melekat-lekat tu maknanya dah siap!

Selamat mencuba ye! Boleh la anak-anak main dengan mainan masak-masak yang sedia ada. Wangi tau doh ni. Hati-hati jangan sampai masuk mulut dan makan ye.
Sumber: Facebook Natrah Mohd Isa


Berikut adalah perkongsian daripada post FB Puan Lynn Sallehin tentang cara buat popcorn yang sangat mudah, tanpa perlu menggunakan mesin!
Semlm Lynn ada janji nak tunjukkan cara buat popcorn. Alahhh, tak payah susah-susah ya kakak-kakak, adik-adik yg duduk rumah. Pakai kuali je dah boleh. Tak meletup-meletuplah satu dapur. Hahaha.. Kali ini Lynn pilih warna hijau untk proses popcorn, macam Lynn buat di bawah. Siap boleh cari duit jajan lagi. Disini Lynn dah sertakan cara bergambar serta bahan-bahannya. Diharap dapat membantu anda yg berminat makan dan membuat popcorn sendiri. Terima kasih.

Cara Buat Popcorn Sendiri Di Rumah. Tak Payah Mesin, Pakai Kuali!
Berikut dikongsikan cara buat popcorn yang tersangat ‘simple’.

Cuma 4 bahan yang diperlukan.

Bahan-bahan

Jagung kering dalam paket
Minyak masak
Marjerin
Pewarna (optional)

Cara Buat Popcorn: Langkah Demi Langkah
1.  Sukat jagung & minyak masak
Keluarkan jagung. Inilah jagung kering yang boleh dibeli di pasaraya. Kali ini Puan Lynn beli di Tesco Bandar Seri Alam.
Oh ya, tak perlu basuh. Kalau nak basuh, perlu sangai atas kuali sampai betul-betul kering supaya tak lemau.

Sukatan untuk 1 kuali ialah lebih kurang setengah cawan jagung kering dan setengah cawan minyak masak.

2. Masakkan dalam kuali
Tuangkan minyak dan jagung tadi kedlm kuali.
Gunakan api kecil saja.

3. Tutup kuali
Kalau Lynn senang pakai dulang besar je. Habis cerita.. Kihkihkih..
Biarkan beberapa minit, bermulalah bertih jagung meletup-letup.
Jangan dibuka penutup kuali tu. Nanti melenting keluar pula.
Tunggu sampai senyap baru tutup api.

4. Pindahkan popcorn ke dalam bekas
Inilah hasilnya selepas semua jagung mengembang dan meletup-letup.

Tuangkan hasil pop corn tadi ke dalam bekas sebab lepas ini kita akan membuat gulanya.
Kalau nak buat banyak, ulang lagi proses yg sama dengan kuali yang sama sampai cukuplah banyak mana yang anda suka.

5. Membuat gula popcorn
Untuk membuat gula popcorn atau siranya, gunakan kuali yang kering daripada sebarang air. Buka api yang kecil saja.
Tuangkan 1 setengah cawan gula. Sebenarnya nak gunakan gula perang atau gula melaka pun boleh.
Nak tambahkan sedikit garam pun tiada masalah, terpulanglah pada citarasa anda.
Kemudian, kacaukan gulanya selalu sampai cair. Jangan ditinggal-tinggal pula, takut berketul dan hangus.

Kacau gula sampai cair dan rata seperti dalam gambar di bawah.

6. Tambahkan marjerin & pewarna
Sediakan 2 sudu majerin dan 1 sudu serbuk perwarna.
Macam dalam gambar di bawah ini, Puan Lynn guna pewarna jenis serbuk ya, bukan cecair.
Kalau tak mahu guna pewarna pun boleh.

Tambahkan marjerin dan pewarna ke dalam gula yang telah cair tadi.
Ingat, gunakan api kecil saja macam tadi ya.

 Begini hasilnya apabila sebati.

7. Masukkan popcorn
Apabila gula, marjerin, dan pewarna dah rata, boleh terus masukkan popcorn yg dah siap proses tadi.
Sira sampai rata.
Jangan matikan api yang kecil tadi.
Nanti dah siap baru tutup api ya.

8. Siap!
Beginilah hasilnya.

Puan Lynn bungkuskan kecil-kecil dalam paket untuk jualan.
Anda bolehlah simpankan dalam bekas kedap udara untuk kudapan nanti.

Tambah sentuhan ikut kreativiti sendiri
Mudah saja cara buat popcorn di rumah sebenarnya.
Bahan yang digunakan pun tidak banyak. Boleh makan panas-panas. Puas hati!
Bagi yang diet, boleh kurangkan gula yang digunakan atau guna gula perang.
Kalau dah ‘pass’ buat yang ini, bolehlah tukar perasa-perasa lain yang anda suka contohnya popcorn ‘cinnamon’ atau coklat.
Nak buat berniaga macam Puan Lynn pun boleh. Dapat juga tambah duit poket.


Cara Buat Prosperity Burger Viral Ala McD Versi Bajet, Memang Mantap!

Nampaknya sekarang sudah masuk musim demam burger Prosperity yang dikeluarkan kembali secara bermusim oleh restoran makanan segera popular, McDonalds. Memang merupakan antara menu yang ditunggu-tunggu dan menjadi kegemaran ramai, burger ini juga boleh dimasak di rumah dengan kuantiti yang banyak! Jimat lah sikit kan untuk dimakan beramai-ramai bersama seisi keluarga, sedap pun sedap!
Baca juga: 6 Resepi Kek Guna Air Fryer, Tiap-Tiap Hari Boleh Buat Kek!

CARA BUAT PROSPERITY BURGER VERSI BAJET, SEDAP!
1.Buat patty daging sendiri, guna daging kisar pun boleh. Kalau beli yang dah siap, pastikan isi daging dia banyak atau lagi bagus, 100% isi daging.

2.Patty daging tak perlu dimasak garing-garing sangat, takut kering. Dia kena ada “juicy-juicy” sikit baru umphhh!

3.Lada hitam dikisar sederhana halus.

4.Bahan-bahan lain untuk sos: bawang putih & besar, stok daging, tepung gandum, air & garam/msg.

-Tumis bawang dengan minyak, masukkan tepung dan gaul. Masukkan bancuhan stok dan adjust rasa. Kalau nak letak gula, kicap, dan sebagainya…. terpulang.
5.Janji pekat likat.

6.Siap

Sumber: Hasbullah Ahmad


Cara Buat Puding Laici Campur Buah Koktail Paling Senang, Padat & Nampak Meriah!

Gabungan puding, laici dan koktail memang kombinasi yang sempurna. Dimakan ketika cuaca panas atau sebagai pemanis mulut di waktu petang sebagai penyejuk tekak pasti buat diri terasa bahagia kan. Kegemaran semua tanpa mengira usia. Boleh dimakan oleh seisi keluarga dan dijadikan hidangan jamuan untuk sebarang majlis. Nak buat pun mudah je tau.
BAHAN-BAHAN PUDING LAICI BUAH KOKTAIL

– 1 tin buah laici
– 1/2 tin @ 350g buah cocktail (buah sahaja)

– 1 tin @ 2 cawan @ 400ml susu cair

– 1 3/4 cawan @ 350g gula
– 5 1/2 cawan @ 1100ml air biasa
– 8g serbuk agar- agar
CARA PENYEDIAAN PUDING LAICI BUAH KOKTAIL
1. Mula-mula letak dulu buah cocktail 150g dalam bekas

2. Lepas tu letak 5-6 biji buah laici yang di potong kecil

3. Dalam kuali masukkan air biasa dan serbuk agar-agar. Kacau hingga sebati

4. Pastikan agar-agar dikacau sebati.

5. Lepas tu masukkan gula dan kacau hingga sebati dan mendidih

6. Bila air dah mendidih masukkan susu cair dan kacau laju hingga sebati.

7. Jangan sampai susu cair jadi berketul. Kacau laju-laju.

8. Lepas 10 minit barulah tutup api.

9. Lepas tu tapis adunan ke dalam bekas tadi.

10. Rehatkan puding hingga sejuk dan pejal dalam 2-3 jam.

11. Puding dah pejal.

12. Puding kalau dah pejal akan jadi licin macam ni

13. Lepas tu letak buah cocktail 200g atas puding

14. Dan letak pula semua baki laici tadi. Nak letak sebiji-biji pun boleh. Nak potong kecil sikit pun boleh.

15. Puding tanpa air laici tak lengkap. Tuang semua air laici atas puding.

16. Buah laici dan buah cocktail nak letak banyak mana pun boleh. Nak lagi sedap letak dalam peti ais selama 5- 6 jam sebelum makan.

Sumber: Ariana Sofia Ahmad


Cara Buat QR Code Guna Untuk Dokumen & Web. Tak Payah Download Apps, Senang!

Pernah tak nampak QR Code?
QR Code ni lebih kurang macam Barcode yang kita selalu tengok pada produk yang dijual dekat pasar raya tu. QR adalah singkatan untuk ‘Quick Response’ atau ‘respon / maklumbalas yang pantas’.

Berbeza dengan barcode yang digunakan dalam industri retail, penerbitan buku, atau farmasi, QR Code ni lain sikit sebab ia boleh digunakan dan dihasilkan dengan mudah oleh orang awam.
Menurut Amanz.my, antara kegunaan QR Code antaranya adalah:

Alamat laman web / URL
Kandungan Teks (250 aksara)
Nombor Telefon (dan boleh terus menelefon)
Kod SMS (dan boleh diletakkan maklumat berkaitan penerima dan mesej sebanyak 150 aksara)

Sekarang ni kita tengok dah banyak events pun guna QR Code untuk para peserta mengakses maklumat dengan mudah. Ada juga yang gunakan pada Kad Kahwin, Nota Kelas & macam-macam lagilah.

Jadi, macam mana nak buat QR code ni sebenarnya?
Mudah saja. Jom kita tengok langkahnya yang dikongsikan oleh Farhana Farik ini.
Cara Buat QR Code Guna Untuk Dokumen & Web
1. Buka Google Drive
Mula-mula log in Google email masing-masing.
Kemudian boleh select Google Drive tu.

2. Pilih Fail
Bila dah keluar paparan begini, tekan butang ‘New’.

Kemudian, akan keluar ikon macam dekat atas ni.
Teruskan dengan memilih fail yang kita nak jadikan QR Code tu.

Bila dah select, biarkan fail tu upload sampai habis.

3. Klik Kanan & Tekan ‘Share’
Kemudian, right click. Nanti akan keluar ikon macam dalam paparan ni.
Tekan ikon ‘Share’.

4. Pilih ‘Get Shareable Link’
Seterusnya pergi bahagian atas dan tekan butang hijau ‘Get Shareable Link’ dekat bahagian atas kanan tu.

5. Copy Link
Link akan tertera pada line yang berwarna biru tu.
Copy link tersebut.

Lepas tu buka laman web QR Code generator.
6. Paste Link
Kemudian terus paste kan link tadi. Kemudian tekan butang ‘Create’.

Dah keluar dah QR Code tu, nampak?

7. Download & Save
Seterusnya tekan butang ‘Download’ untuk Save. Dia akan
Lagi elok terus rename dokumen tu supaya mudah nak cari balik.

Mudah kan?
Sekarang dah bolehlah gunakan imej tadi dalam dokumen yang kita nak print atau kongsikan dalam laman web.
Selamat mencuba!
*Cara buat QR Code ini dikongsikan oleh Farhana Farik menerusi Facebook. Ia telah disunting dan dikongsikan semula dengan kebenaran. Rujuk post asal INI untuk sebarang pertanyaan atau maklumat selanjutnya. Semoga membantu!


Cara Buat QR Code MySejahtera Check-In Untuk Pelawat. Tak Payah Tulis Buku, Lagi Mudah & Selamat

Musim raya hari tu mungkin ramai yang dah jalan sana sini sebab kerajaan pun dah longgarkan syarat boleh merentas negeri dan sebagainya.
Kebanyakan kedai dah boleh beroperasi dan kita juga boleh berkumpul dengan keluarga dan rakan-rakan dengan syarat bawah 20 orang.

Yang penting, kena patuhi SOP!
Perasan tak, kalau kita tulis maklumat dekat buku ni, leceh juga kan. Malah, ada yang tak bagi kerjasama dan bagi maklumat palsu pulak.

Jadi, kita boleh guna Apps MySejahtera Check-In ni untuk memudahkan pelawat yang datang ke premis kita.

Tak payah nak tulis-tulis dekat buku lagi. Lagi mudah, cepat dan terjamin lebih bersih!
Nak tahu cara buat QR Code MySejahtera?
Jom baca selanjutnya dalam artikel ini.
Apa itu MySejahtera Check-In?
Kebanyakan premis perniagaan macam AEON Mall pun dah pakai apps ni. Kalau kita nak buat untuk sekolah, pejabat, atau kenduri kahwin pun bagus.
Bagi yang belum tahu, MySejahtera Check-In adalah satu fungsi tambahan dalam aplikasi MySejahtera di mana ia memberi kebenaran kepada semua jenis premis untuk mengikuti SOP Pembukaan Semula Ekonomi yang digariskan oleh Kerajaan Malaysia dalam keadaan wabak COVID-19 di Malaysia.
Pendaftaran MySejahtera Check-In adalah untuk perniagaan, premis, pengangkutan awam dan lain-lain, bagi mendapat dan memaparkan Kod QR MySejahtera.
Pengguna MySejahtera pula boleh menggunakan Pengimbas Kod QR MySejahtera yang terkandung dalam aplikasi tersebut untuk mengimbas Kod QR yang dipaparkan.
Cara Buat QR Code MySejahtera
Cara buat QR Code MySejahtera ni simple je…
Jom kita tengok langkah demi langkah kat bawah ni.
1. Pergi Ke Laman Web MySejahtera
Mula-mula pergi ke laman web MySejahtera di pautan: https://mysejahtera.malaysia.gov.my/intro/
Nanti akan keluar paparan macam dekat bawah ni.

Lepas tu klik dekat ‘Register MySejahtera Check-In’.
2. Sign Up
Seterusnya kita cuma perlu masukkan nombor telefon kita dekat bawah tu.
Nanti kod OTP akan dihantar pada nombor telefon yang kita masukkan.

Bila dah terima SMS, kita masukkan je kod OTP untuk sahkan nombor telefon kita tadi.

3. Isikan Maklumat Premis
Langkah berikutnya kita masukkan pulak maklumat premis yang kita nak daftarkan tu.
Guna alamat rumah pun boleh kalau kita ada nak buat majlis kecil-kecilan.
Contohnya kalau saya nak buat kenduri kahwin kan, saya bubuh je ‘Business Name’ tu sebagai ‘Majlis Perkahwinan Siti & Zul’.

Dah siap isi tekan butang ‘Submit’.
4. Print
Dah siap dah… Bolehlah print. Tekan je butang ‘Print’ dekat bawah tu.
Tapi kalau printer tengah tak ada ink atau kita tak ada printer dengan kita masa tu, kita boleh pilih option ‘Email me’ atau ‘Download’ untuk simpan dulu QR Code yang dah di generate oleh MySejahtera Apps ni.

Ni saya dah print tapi nampaknya printer tak cukup ink… Hehehe…
Nanti kena print balik sebab takut bila scan nanti tak boleh detect kodQR Code ni sebab dia sensitif kan.

Saya test scan balik QR Code MySejahtera tu dekat laptop untuk check fungsinya.
Caranya buka apps MySejahtera, lepas tu tekan ‘Check-In’.
Halakan je kamera phone dekat QR Code yang kita buat tadi.
Berjaya!
Nanti akan keluar notifikasi macam dekat bawah ni.
Maksudnya QR Code MySejahtera kita sah untuk digunakan oleh pelawat yang datang je premis kita.

So dah tahu cara buat QR Code MySejahtera bolehlah buat dekat premis perniagaan korang atau majlis-majlis dekat rumah nanti.
Tak payah dah nak sediakan buku. Maklumat lebih tepat dan urusan pun lebih lancar.
Mudah je kan?
Selamat mencuba.
#kitajagakita